Netizen Puas Hati Tengok Pelakon ‘Maki’ DSV

Semalam, program Big Stage 2022 melabuhkan tirainya apabila menyaksikan Elica Paujin merangkul gelaran juara sekali gus membawa pulang wang tunai RM100,000 dan trofi.

Selain persembahan para peserta, hangat diperkatakan mengenai babak dimana Kiah Propa memaki hamun dan memarahi usahawan sensasi Datuk Seri Vida.

BACA:  DSV Malas Layan Iqbal, Sibuk Menyelit Tumpang Glamor Bila Dah Sendu

Kiah Propa tampil di pentas dengan membawa senduk dikatakan mewakili suara netizen yang tidak berpuas hati dengan tugas dipikul usahawan itu sebagai Presiden Netizen.

Difahamkan, kemunculan Kiah Propa dipentas adalah untuk mempromosikan drama Jangan Menangis Cinta yang sedang ditayangkan di kaca televisyen.

this is so funny, pipe bomb ke apa ni ? makcik did not held back ? #BigStage2022 pic.twitter.com/oPN0b0grud

Meskipun hanya gimik untuk mempromosikan drama, namun rata-rata netizen berpuas hati melihat usahan itu dihamun oleh pelakon berkenaan.

Malah, ramai yang mengucapkan terima kasih di atas gimik berkenaan kerana dalam masa sama mewakilkan kemarahan netizen terhadap Vida.

Sementara itu, Vida yang mengakui terkejut dengan kata-kata Kiah Propa berkata dia sudah memberikan yang terbaik memikul tugas sebagai Presiden Netizen dalam program berkenaan.


“Syukur Ya Allah, Dikurniakan Isteri Yang Baik Hatinya” – PU Riz

Semalam, tanggal 27 Mac genap setahun usia perkahwinan selebriti popular Noor Neelofa dan suaminya, pendakwah bebas, PU Riz.

Menerusi satu perkongsian di Instagram, PU Riz dilihat ada memuat naik satu entri meluahkan rasa syukur dikurniakan seorang isteri yang memiliki pekerti yang indah.

BACA: Neelofa Miliki Al-Quran Beridentiti Sendiri, Sasar Lebih 30,000 Jualan Untuk Wakaf

Tulis PU Riz lagi, dia turut bersyukur diberikan rezeki untuk mengahwini isterinya serta berharap perkahwinan mereka diredai oleh Allah.

“Tidak ada perkara lain yang diharapkan melainkan perkahwinan ini diredai-Nya. Sekali lagi, Alhamdulillah ya Allah,” tulisnya.

Sementara itu, Neelofa dalam satu entri di Instagram turut mengucapkan ulang tahu perkahwinan buat suaminya serta mendoakan agar rumah tangga yang dibina sentiasa diberkati Allah.

“Doakan agar Allah sentiasa memberi keberkatan ke atas perkahwinan kami dan meletakkan hubungan ini dalam kebaikan selama-lamanya. Selamat ulang tahun perkahwinan suamiku,” tulisnya.

Terdahulu, Neelofa dan PU Riz mendirikan rumah tangga pada 27 Mac tahun lalu. Pasangan itu dikurniakan cahaya mata lelaki, Muhammad Bilal pada 29 Januari lalu.


Natasha Hudson Kahwin Kali Kelima

Dalam diam, pelakon Natasha Hudson kembali bergelar isteri apabila selamat diijabkabulkan dengan jejaka pilihan hati dikenali sebagai Jay Jasmin.

Memetik mStar Online, Natasha selamat disatukan dengan suaminya di Masjid Al Umm, Bandar Baru Bangi, semalam. Meluahkan rasa syukur hubungan mereka sampai ke jenjang pelamin, pelakon berusia 39 tahun itu berkata dia memilih Jay kerana banyak persamaan antara mereka.

“Saya dah lalui beberapa pengalaman hidup yang mengajar betapa pentingnya untuk mengenali diri sendiri dan pasangan dalam membina hidup bersama.

“Jay seorang yang sangat menakjubkan sejak hati pertama saya jumpa dia. Dia sangat memahami dan kami berkongsi banyak persamaan. Saya rasa sangat bahagia dengan penerimaan keluaraganya.

“Dalam hidup ini tak ada sesiapa yang nak lalui apa yang saya dah lalui. Saya yakin dia adalah yang terbaik untuk saya. Seseorang yang hadir dalam hidup dan saya berdoa kepada Allah agar kami kuat untuk bersama sampai bila-bila,” katanya.

Difahamkan, Natasha berkawan rapat dengan Jay yang berusia lebih muda sejak setahun lalu ketika menyertai aktiviti luncur ombak di Langkawi, Kedah.

Dalam pada itu, Natasha turut memohon orang ramai mendoakan yang terbaik untuk perkahwinannya serta perhubungan mereka diberkati Allah.

“Untuk kali ini saya minta semua orang mendoakan kesejahteraan rumah tangga dan kebahagiaan hati kami berdua dalam melayari bahtera kehidupan ini bersama. Doakanlah Allah bantu bimbing dan memberkati perjalanan perhubungan kami ini,” katanya.


“Masa Berpisah Dulu Saya Laku Keras, Orang Kaya Dubai Ajak Kahwin” – Abby

Baru-baru ini pelakon Abby Abadi memuat naik satu entri menyambut ulang tahun kelahiran anak sulungnya Mohamed Danish Hakim kini berusia 19 tahun.

Turut menjadi perhatian, menerusi entri itu Abby turut mengimbau semula memori sewaktu bergelar ibu tunggal ketika pada awal perpisahan dengan bekas suaminya, Norman Hakim.

Menurut Abby, ketika itu ramai yang mahu berkenalan dengannya, malah ada lelaki kaya di yang menetap di Dubai turut mengajaknya berkahwin.

Bagaimanapun, Abby berkata dia tidak mengambil keputusan terburu-buru serta turut berseloroh jika dia menerima lamaran tersebut pasti anak-anaknya sudah jadi orang kaya Dubai.

“Antara yang tak buleh lupa, ada orang kita yang dah kaya raya duduk di Dubai nak berkenalan/ajak kahwin.. anak saudaranya cadangkan. Saya tak nak sebab tak taste dengan orang berusia.

“Tapi, bayangkan kalau jadi dulu. Jadi orang kaya Dubai dah anak-anak ni & tak jumpa dah dengan papanya ni. Nasib mamanya tak gila harta haha,” katanya.

Dalam pada itu, Abby menyifatkan perancangan Allah adalah yang terbaik serta meluahkan rasa syukur kerana masih dipanjangkan usia untuk melihat anak-anaknya membesar.

“Apapun, perancangan Allah itulah yang terbaik. Bersyukur Allah masih panjangkan umur kami lagi untuk melihat anak-anak ini membesar. Bahagia mereka ada mama, abah, papa, mummy,” katanya.

Terdahulu, Abby dan Norman tiga orang anak iaitu Mohamed Danish Hakim, Marissa Dania Hakim dan Danisha Hakim.

Norman turut mempunyai cahaya mata bersama pelakon Memey Suhaiza Muhammad Darwisz Hakim, Muhammad Dikhriz Hakim dan Mikayla Delisha Hakim.


Elica Paujin Juara Big Stage 2022, Bawa Pulang RM100,000

Menewaskan empat peserta lain, penyanyi Elica Paujin dinobatkan sebagai juara Big Stage 2022. membawakan dua lagu iaitu Cinta & Believer berduet bersama Hael Husaini sekali gus membawa pulang hadiah wang tunai bernilai RM100,000.

Naib juara, Daniel Chuer membawa pulang wang tunai RM50,000 dan trofi Big Stage. Daniel membawakan lagu Hilang Naluri manakala lagu kedua Still Love You,

Tempat ketiga yang dirangkul oleh Aishah Retno, berjaya membawa pulang wang tunai RM25,000 berserta trofi Big Stage.

Yazmin Aziz dan Tegar Septian pula masing-masing di kedudukan keempat dan kelima.

Kesemua peserta dihakimi oleh dua juri tetap iaitu Datuk Seri Siti Nurhaliza dan Ajai serta Juri Juara Aliff Aziz.


Malu Nak Bersanding, Zizi Kirana Hanya Buat Majlis Kesyukuran

Selepas enam bulan bernikah pada 19 September lalu, pasangan selebriti, Zizi Kirana dan Yusuf Bahrin diraikan dalam satu majlis resepsi di Melaka, semalam.

Bagaimanapun, pasangan itu tidak bersanding di atas pelamin dan Zizi berkata acara diadakan itu lebih kepada majlis kesyukuran.

“Malu kami nak bersanding. Sebenarnya, kami lebih pada nak buat majlis kesyukuran dan santai saja. Jadi, kami mahu raikan dengan kaum keluarga dan rakan terdekat. Lagi pun, kami malu bersanding.

“Semalam itu ada keluarga saya datang dari Sabah, keluarga Yusuf, kawan-kawan, anak tahfiz dan beberapa tetamu kenamaan (VIP). Memang itu saja jemputan kami.

“Persembahan pun daripada kumpulan qasidah Ar-Rayyan saja. Pentas yang ada memang untuk qasidah. Selesai majlis, baru kami bergambar dengan keluarga di pentas,” katanya.

Dalam pada itu, Zizi mengakui ramai bertanya soal bersanding namun mereka memilih untuk melayan para tetamu yang hadir.

“Semalam, masuk dewan kami terus duduk di meja makan beradab. Orang ingat terus ke pentas, tapi tak ada. Memang kami nak macam itu saja. Selalu dah naik pentas. Kali ini, nak lebih bermesra dengan tetamu kami.

“Sampai kumpulan qasidah pun terkejut dan tanya kami tak sanding ke?. Sebab pentas memang untuk mereka saja dan saya menyanyi pun di tepi saja,” katanya.

Sementara itu, Yusuf berkata dia dan isteri sudah memasang niat lebih kepada majlis kesyukuran dan bukan acara persandingan.

“Kami buat majlis tu bukan acara resepsi untuk persandingan kami. Saya dan Zizi niat nak berkumpul dengan keluarga dan sahabat handai saja.

“Lebih kepada nak meraikan tetamu yang sudi hadir. Selepas semua sudah selesai baru kami naik pentas untuk bergambar dengan keluarga dan rakan-rakan,” katanya.


Fazura Tolak Watak Rebut Lelaki

kSelepas mendirikan rumah tangga, sudah lama rasanya tidak melihat Nur Fazura di kaca televisyen. Pasti ramai yang rindu untuk menonton lakonannya.

Memetik laporan Kosmo! Fazura berkata minatnya dalam bidang lakonan masih lagi menebal namun dia meletakkan syarat untuk setiap watak yang dibawanya selepas ini.

“Sejujurnya memang rindu nak berlakon tetapi setakat ini tawaran yang saya dapat tiada lagi yang berjaya menambat hati ditambah pula sangat seronok berniaga ketika ini.

“Kebanyakan drama berkisarkan cinta tiga segi atau ada adegan berebut lelaki yang bagi saya, tiada manfaat,” katanya.

Dalam pada itu, Fazura mendedahkan banyak menerima tawaran berlakon namun terpaksa menolak apabila sering ditawarkan watak yang sama sahaja.

“Memang dapat banyak tawaran berlakon tetapi saya tak nak lagi membawa watak yang berkonsepkan cinta bersegi atau melakonkan adegan merebut lelaki. Kita sebagai wanita tak perlu buat perkara sedemikian.

“Tetapi saya sedar dan tahu ramai penonton kita yang suka jalan cerita sebegitu sebab sangat ringan. Cuma secara peribadi, saya dah kerap memegang watak sedemikian. Jadi saya tak mahu membawa watak yang sama,” katanya.

Sementara itu, Fazura memaklumkan dia akan muncul dalam drama berkonsepkan islamik tidak lama lagi dimana watak diberikan antara yang diidamkannya.

“Insya-Allah, pada tahun ini ada satu tawaran yang berjaya menambat hati saya iaitu sebuah drama yang membawa konsep islamik. Jalan ceritanya memartabatkan hak kaum wanita yang sudah lama saya idamkan selama ini.

“Saya berasa sangat teruja kerana ini adalah hadiah kepada peminat yang telah lama menanti dan rindukan lakonan saya,” katanya.


Mula Bertudung, Nelydia Senrose Akui Bimbang Hati Berbolak Balik

Sejak bulan lalu perkongsian pelakon Nelydia Senrose menjadi perhatian apabila dilihat tampil berhijab, Tidak mengumumkan mengenai perkara itu, Neldyia  berkata dia tidak mahu imejnya menjadi perhatian ramai.

Mula bertudung sebaik sahaja pulang dari mengerjakan ibadah umrah pada Disember lalu, Nelydia berkata dia dalam proses belajar dan istiqamah.

“Saya sebenarnya tak berani nak ulas sangat perkara ini kerana saya sebenarnya masih dalam proses pembelajaran. Saya nak jalani proses penghijrahan ini perlahan-lahan tapi pasti. Memang saya nak ke arah itu. Saya cuma tak berani cakap lebih.

“Saya masih bertatih. Saya dalam proses belajar, mencuba, mencari dan mengenal lebih soal diri dan agama Islam,” katanya.

Dalam pada itu, Nelydia berkata dia mahu menjadi muslimah lebih baik namun mengakui bimbang jika hatinya berbolak balik.

“Saya akui bimbang sekiranya hati berbolak-balik. Apapun saya mengharapkan pengakhiran yang baik dalam hidup ini. Jujur takut andai tersilap percaturan, hati boleh berubah.

“Namun saya tidak bermaksud menidakkan apa yang salah tetap salah. Hati kita Tuhan yang pegang dan bila-bila masa boleh tersasar.

“Hari ini okey, esok, jadi lain. Namun, saya tidak lupa berdoa memohon diri terus istiqamah. Doa baik-baik untuk sesuatu yang lebih manis itu tentunya jadi azimat,” katanya.

Tambah Nelydia lagi, keputusannya untuk bertudung tidak menjejaskan kerjaya seninya, malah dia sudah mendapat beberapa tawaran berlakon.


Dua Tahun Menunggu, Aedy Ashraf Buat Kejutan Melamar Amelia Henderson

Tiada angin tiada ribut, pelakon Aedy Ashraf membuat kejutan apabila melamar pelakon Amelia Henderson di depan pentas ketika menjayakan Absolut Food Festival 2022 di Bukit Jalil, Kuala Lumpur malam tadi.

Aksi romantis aktor berusia 29 tahun itu dirakam oleh peminat dan pengunjung yang hadir dan tular di aplikasi TikTok.

Menerusi video itu, Aedy dilihat melutut kononnya berpura-pura mengikat tali kasut sebelum melamar Amelia.

“Amelia Henderson, would you be my girlfriend? (Sudikah awak menjadi teman wanita saya?),” katanya.

Tidak mengambil masa panjang, Amelia menjawab ‘yes’ sebagai tanda setuju sambil disambut sorakan orang ramai sekaligus membuatkan aktor berkenaan teruja berlari gembira.

Dalam video tersebut, Aedy juga memberitahu menunggu dua tahun untuk melamar aktres kacukan India-Scotland itu.

Terdahulu, kisah percintaan mereka mula menjadi perbualan peminat semenjak bergandingan dalam drama Kisah Cinta Kita yang bersiaran pada November tahun lalu.


Aisar Khaled Sedih Tengok Masjid Lengang, Tapi Ramai Sanggup Pergi Konsert Justin Bieber

Pasti ramai tahu penyanyi antarabangsa, Justin Bieber akan mengadakan konsert di Malaysia pada Oktober nanti dan ramai tidak sabar untuk mendapatkan tiket.

Difahamkan tiket untuk konsert jelajah Justice World Tour yang akan diadakan di 20 negara tahun ini mula dijual dengan harga RM288 hingga RM1,088.

Baru-baru ini, perkongsian seorang influencer kontroversi, Aisar Khaled menjadi perhatian ramai apabila seolah membandingkan sambutan konsert Justin Bieber dengan suasana di masjid.

Menerusi video dimuat naik di aplikasi TikTok, Aisar dilihat merakamkan wajahnya yang hiba melihat keadaan di sebuah masjid yang dikatakan lengang.

Tulisnya, konsert artis antarabangsa itu mendapat sambutan luar biasa, namun keadaan di masjid kosong sedangkan ianya percuuma.

Seperti sudah dijangka, perkongsiannya itu mengundang kecaman netizen yang menyelar kenyataannya itu serta ada yang mendakwa influencer itu pasi akan ada ketika konsert itu nanti.

Bagaimanapun, ada yang bersetuju dengan teguran Aisar itu serta berharap orang ramai bersangka baik dengan perkongsiannya itu.


“Hidup Janganlah Dijadikan Konten” – Shuk

Sebut saja nama Shuk Sahar, sememangnya pelawak itu dikenali ramai apatah lagi pelbagai kontroversi termasuk isu rumah tangga serta kisah kecurangannya.

Bagaimanapun, sejak kebelakangan ini Shuk dilihat menyepi dan kurang aktif di media sosial.

BACA: Isteri Shuk Sahar Kongsi Video Dipujuk Rayu, Baru Je Nak Mula Hidup Baru

Baru-baru ini, perkongsian Shuk di Insta Story menjadi perhatian ramai apabila memuat naik status seakan menegur seseorang.

Hasil tinjauan mendapati, posting terakhir Shuk lebih banyak bersama rakan-rakan dan membuat konten nasihat untuk memberi pengajaran.

Terdahulu, perkongsian isteri Shuk iaitu Rossa menjadi bualan apabila mendedahkan mesej dan panggilan telefon tidak berjawab dipercayai daripada pelawak itu.

Diruangan komen, rata-rata netizen menasihati Seera agar tidak termakan dengan pujuk rayu lelaki tersebut dan meneruskan kehidupan baru.

Namun, Serra menjelaskan perkongsian itu hanyalah pesanan buat para wanita di luar sana supaya terus kuat berdepan dugaan.


Tolak Watak Daring, Oktovia Manrose Dengar Cakap Suami

Kini sudah berhijrah ke arah lebih baik dan berhijab, pelakon Oktovia Manrose berkata dia enggan lai melakonkan watak yang kurang sipan.

Kembali bergelar isteri pada Disember lalu, Oktovia berkata lagi dia juga semakin memilih dalam soal karier.

“Saya ada dapat beberapa tawaran, tetapi disebabkan penampilan saya kini dah berhijab, rasanya saya dah tak boleh bertindak sesuka hati seperti dahulu. Saya akui dulu lakonan saya banyak yang daring. Bila dah bertudung, takkanlah saya nak buat macam itu lagi.

“Memang agak susah sebab saya perlu memilih watak tetapi kalau sudah ditakdirkan ada rezeki saya, insya-Allah, sudah tentu akan ada peluang untuk saya,” katanya kepada Kosmo!

Menurut Oktovia, suaminya, Mohamad Khairul Efsan Md. Isa memberi keizinan untuk terus aktif sebagai pelakon namun dia pastikan akan menjaga batas.

“Saya akui, memang ada sesetengah babak yang pelakon perlu buat disebabkan tuntuan daripada produksi. Tapi, kita juga ada hak dan pilihan untuk menjaga batas.

“Sebenarnya, perkara berkenaan boleh dibawa berbincang dengan pengarah. Saya akui, saya juga pernah minta pada pengarah untuk tidak melakonkan babak yang saya tak selesa untuk jayakan. Alhamdulillah, mereka sangat memahami dan okey sahaja.

“Dahulu memang saya takut nak buat perkara yang sedemikian namun dunia sekarang sangat berbeza. Muncul ramai pelakon yang berani beraksi daring. Mungkin banyak dipengaruhi orang sekeliling atau terikut-ikut dengan budaya barat,” katanya.

Oktovia dan Efsan mendirikan rumah tangga pada 21 Disember lalu. Itu merupakan pernikahan kedua buat Oktovia. Untuk rekod, Oktovia turut mempunyai seorang anak lelaki, Muhammad Rayyan Zulkarnain, 11, hasil perkahwinan terdahulu.


Mula Sakit Belakang & Kaki Bengkak, Mira Filzah Hitung Hari Bersalin

Usia kandungan kini sudah mencecah lapan bulan, pelakon dan pengacara popular, Mira Filzah kini berdepan simptom di trimester akhir kehamilan.

Dijangka bersalin awal Mei ini, Mira berkata dia kini sering mengalami sakit belakang dan kaki yang semakin membengkak.

“Sekarang pun dah sarat kalau ikutkan, kandungan usia dah masuk lapan bulan lebih saya dah mula rasa kerap sakit belakang, kaki pun selalu bengkak.

“Namun sekarang saya masih lagi ada komitmen kerja yang perlu diselesaikan sebelum fokus bercuti bersalin selepas 5 April nanti,” katanya.

Ditanya mengenai persiapan untuk menyambut kelahiran anak sulungnya itu, Mira berkata tiada persiapan khusus dilakukan dan masih belum selesai lagi.

“Persiapan sebenarnya banyak benda belum selesai kerana masih sibuk dengan kerja. Jadi saya banyak tempah secara online sahaja macam baju anak.

“Bukan sahaja kerana bimbang akan virus Covid-19 sekarang, malah saya sendiri tak terhadkan untuk keluar. Cuma memang kekangan dari segi masa sahaja.

“Dari segi persiapan mental saya tak banyak fikir sangat ada sahaja bersembang dengan kawan mengenai proses bersalin dan sebagainya selebihnya saya hanya berfikiran positif,” katanya.

Terdahulu, Mira mendirikan rumah tangga dengan Wan Emir Astar pada 2 September 2020 dan diraikan dalam empat majlis berasingan.


Bukan Kahwin, Video Zul Ariffin Kejar Ruhainies Hanya Gimik

Baru-baru ini perkongsian video oleh Ruhainies menjadi bualan ramai memaparkan aktres itu memakai inai di jari dan berlari gembira dikejar oleh jejaka misteri dari belakang.

Video tersebut mendapat pelbagai reaksi daripada netizen apabila timbul dakwaan jejaka dalam video itu dikatakan mirip pelakon kontroversi, Zul Ariffin.

Bagaimanapun memetik mStar, segalanya terjawab apabila lelaki dalam video itu sememangnya pelakon Zul Ariffin, namun ia hanyalah gimik untuk mempromosikan produk dan bukan majlis kahwin seperti yang disangka netizen.

“Ya jejaka misteri dalam video yang dimuat naik di Instagram kelmarin ialah Zul Ariffin. Sebenarnya masa saya muat naik video itu, ramai yang sudah meneka dia.

“Tapi dakwaan yang mengatakan kami sudah berkahwin atau bertunang adalah tidak benar. Saya dan Zul hanya berkawan baik dan dia antara kenalan selebriti yang saya rapat.

“Selepas video ini tular saya baru sedar yang sebenarnya ramai nak tengok saya naik pelamin. Alangkah seronok kalau hari ini adalah hari bahagia itu. Apapun saya serah soal jodoh kepada takdir. Kalau jodoh sampai awal, cepatlah saya kahwin,” katanya.

Dalam pada itu, Ruhainies turut memohon maaf jika perkongsiannya itu menggores hati ramai pihak. Ujanrya, dia juga tidak pernah memaklumkan dia ingin berkahwin atau bertunang.

“Janganlah rasa tertipu sebab saya tidak pernah beritahu yang saya nak berkahwin atau bertunang. Video yang dimuat naik itu pun saya tak terangkan apa-apa, sebaliknya hanya mengambil konsep Bollywood.

“Saya pilih Zul kerana pada mata saya dia adalah hero yang paling tepat. Tak lengkap sesebuah jalan cerita tanpa hero. Ibaratnya kalau sudah ada Anjali, kenalah ada Rahul,” katanya.


Kongsi Foto Dengan Kapsyen Lawak Rogol, Erry Putra Dikecam

Sejak petang tadi, tiba-tiba saja hangat diperkatakan di laman Twitter nama pelakon Erry Putra. Rupanya seorang pengguna Twitter ada memuat naik paparan skin Instagram pelakon berkenaan yang berkongsikan gambar bersama seorang pelakon wanita dengan kapsyen jelek.

Menerusi foto berkenaan, pelakon itu menulis kapsyen ‘rogol time’ bersama beberapa emoji sekaligus mengundang kecaman netizen.

Pengguna Twitter yang memuat naik paparan berkenaan mempersoalkan tindakan pelakon itu yang disifatkan lawak rogol.

Perkongsian tersebut mendapat pelbagai reaksi oleh warga Twitter yang beranggapan tindakan pelakon itu sangat biadap.

Tidak kurang juga, ada yang mengaitkan tindakan Erry itu seolah mengikut jejak langkah pelakon Zul Ariffin memuat naik kapsyen tersebut untuk mempromosikan drama berkenaan.

Dalam pada itu, ada yang meluahkan rasa jijik dengan kapsyen berkenaan serta berpendapat tindakan pelakon itu sangat melampau.

Bagaimanapun, difahamkan gambar tersebut sudah pun tiada, malah akaun media sosial pelakon itu juga ditetapkan dalam mood peribadi.


Isteri Shuk Sahar Kongsi Video Dipujuk Rayu, Baru Je Nak Mula Hidup Baru

Baru-baru ini, perkongsian video oleh isteri kepada pelawak terkenal, Shuk Sahar iaitu Rossa Serra di aplikasi TikTok menjadi perhatian ramai.

Menerusi video tersebut, Rossa mendedahkan mesej dan panggilan telefon tidak berjawab dipercayai daripada pelawak itu.

BACA: Keluar Dari Pejabat Agama, Netizen Tanya Isteri Shuk Siapa Lelaki Dalam Kereta?

Diruangan komen, rata-rata netizen menasihati Seera agar tidak termakan dengan pujuk rayu lelaki tersebut dan meneruskan kehidupan baru.

Turut disertakan kapsyen dimana Serra seakan menggambarkan kehidupan yang baru dibina itu diganggu oleh seseorang yang menyedari kehilangannya.

Bagaimanapun, memetik mStar Online, Serra berkata perkongsian itu hanyalah pesanan buat para wanita di luar sana supaya terus kuat berdepan dugaan.

“Sebenarnya itu sekadar video nasihat untuk para isteri dan wanita di luar sana sahaja. Ia lebih kepada nasihat yang kita perlu teruskan hidup walau apa yang berlaku.

“Kita perlu buka buku baru untuk mulakan kehidupan baru bersama anak-anak. Saya berharap semua orang dapat mendoakan saya dengan anak-anak,” katanya.

Terdahulu, Serra mengakui ada ke Mahkamah Syariah Kuala Lumpur Jalan Duta, namun merahsiakan tujuannya ke sana.


Penyanyi Nasyid Ditahan Tanam 17 Pokok Ganja Di Rumah

Kegiatan penyanyi nasyid yang juga komposer terkenal menanam dan memproses pokok ganja terbongkar selepas kediamannya di kondominium di Kota Damansara, diserbu polis semalam.

Memetik laporan Harian Metro, suspek berusia 47 tahun ditahan kira-kira jam 5.30 petang bersama 17 pasu pokok ganja yang ditanam sejak dua bulan lalu.

“Hasil pemeriksaan di dalam rumah berkenaan menemui 13 pokok dalam pasu disyaki pokok ganja di bahagian bawah sebelah kanan almari di dalam salah sebuah bilik.

“Kami turut menemui satu lagi pokok dalam pasu disyaki ganja di balkoni rumah dan tiga lagi pokok ganja di dalam almari baju,” kata Ketua Polis Daerah Petaling Jaya Asisten Komisioner Mohamad Fakhrudin Abdul Hamid.

Katanya lagi, dalam serbuan tersebut pihak polis turut menemui satu bekas plastik di atas kabinet dapur mengandungi dua plastik lut sinar ketulan mampat daun kering disyaki ganja seberat 214 gram.

Keseluruhan dadah yang dirampas termasuk 17 pokok ganja terbabit dianggarkan bernilai RM40,700 yang boleh dibekalkan kepada 214 penagih. Siasatan awal mendapati suspek memperoleh bekalan ganja kering di sekitar daerah ini.

“Berdasarkan pengakuan suspek, pokok ganja itu ditanam untuk kegunaan sendiri. Kami masih menyiasat dari mana suspek memperoleh bekalan benih berkenaan,” katanya.

Hasil ujian saringan awal suspek mendapati dia positif ganja dan mempunyai sejarah penagihan dadah sejak 10 tahun lalu.

Suspek direman selama tujuh hari bermula hari ini hingga 31 Mac nanti untuk siasatan lanjut mengikut Seksyen 39B Akta Dadah Berbahaya 1952.


Usia Makin Meningkat, Fazura Nak Tambah Anak Lagi

Tidak merancang mengenai soal cahaya mata, pelakon Nur Fazura berkata dia perlu menambah zuriat apatah lagi usianya yang semakin meningkat.

Fazura turut meluahkan rasa syukur suaminya, Fattah Amin tidak meletakkan tekanan mengenai perkara itu, namun dia perlu menyusun jadual hariannya.

BACA: “Rasa Malu Pula Bila Dah Lama Tak Bergambar Macam Ni” – Fazura

“Saya memang ada perancangan untuk menambah cahaya mata tetapi jadual kerja begitu padat. Apatah lagi saya juga semakin aktif dalam bidang perniagaan, jadi rutin harian kini semakin sarat dengan pelbagai aktiviti.

“Dalam pada itu, saya memahami usia juga semakin meningkat dan perlu memikirkan soal menambah zuriat. Jadi tidak boleh hendak melengahkan masa dan sebagainya,” katanya.

Berat badannya penah mencecah 76 kilogram ketika hamil dan ini sudah mendapatkan semula bentuk badannya, Fazura berkata dia tetap mahukan seorang lagi cahaya mata apatah lagi suaminya juga turut mahukannya.

“Ketika hamil, saya mendengar nasihat orang sekeliling yang menyuruh saya makan mengikut nafsu bagi mendapatkan bayi comel dan gebu. Minuman kegemaran pula milo ais tabur, yang boleh dikatakan setiap hari saya minum.

“Selepas bersalin, saya mengambil masa yang lama untuk menurunkan berat badan. Akhirnya kini saya mendapat berat ideal iaitu 54 kg. Tiada jalan pintas, saya perlu menjaga pemakan dan mencuri masa untuk bersenam.

“Pada sebelah pagi, saya minum air kosong bersama lemon manakala tengah hari saya akan ambil hidangan berat seperti nasi dan sebagainya. Kali terakhir saya makan adalah pada jam 6 petang dan sekiranya lapar, saya akan makan buah,” katanya.


Nabil Ahmad Amal Solat 17 Rakaat Sebelum Subuh, Ganti Solat Fardu Zaman Jahil

Kini berhijrah ke arah lebih baik, pelakon dan pengacara Nabil Ahmad berkata dia kini berusaha menebus kembali ibadah wajib yang pernah ditinggalkan dulu.

Menurut Nabil, dia kini mengamalkan solat 17 rakaat setiap pagi sebelum masuk waktu Subuh bagi menggantikan solat fardu itu.

BACA: Nabil Ahmad Anggap Zul Ariffin Sedang Diuji, Minta Netizen Mendoakan Bukan Kecam

“Ketika awal sertai usaha sebarkan dakwah, saya memang seorang yang jahil, mengaji al-Quran pun tidak pandai.

“Sering mendengar azan namun tidak ke masjid, tapi sekarang ini Allah berikan saya rasa kemanisan dalam Islam. Saya cuba untuk solat 17 rakaat sebelum Subuh bagi menggantikan semula waktu solat yang tertinggal.

“Bagaimanapun seorang sahabat nasihatkan agar tidak terlalu memaksa diri. Apa yang penting adalah istiqamah,” katanya.

Solat 17 rakaat yang dimaksudkan Nabil itu ialah solat fardu lima waktu iaitu Subuh (2 rakaat), Zohor, Asar dan Isyak masing-masing empat rakaat dan Maghrib.

Dalam pada itu, Nabil berkata cabaran paling sukar adalah untuk fahamkan isterinya, Nazirah Ayob setiap kali dia meninggalkan rumah dalam tempoh masa lama untuk usaha dakwah.

“Kalau dulu saya sering habiskan masa bersama keluarga dirumah jika waktu cuti, tapi sekarang ini lebih banyak keluar dan tinggalkan keluarga untuk tempoh lama.

“Saya ingatkan isteri bahawa ini adalah pengorbanan bantu kita semua di akhirat nanti. Semoga Allah memberi ganjaran dengan pengorbanan yang sedikit ini,” katanya.


Sumbang Dua Gol, Eyka Farhana Sangat Bangga Dengan Akhyar Rashid

Rabu lalu, skuad Harimau Malaya yang berjaya menewaskan pasukan Filipina dengan 2-0 dalam aksi persahabatan Siri Tiga Negara di Stadium Nasional, Singapura.

Aksi pemain sayap negara, Akhyar Rashid bukan saja mendapat perhatian peminat bola sepak tempatan, malah pujian daripada pelakon Eyka Farhana.

Menerusi satu perkongsian di Insta Story, Eyka mengucapkan tahniah di atas kemenangan skuad Harimau Malaya serta bangga hasil sumbangan dua jaringan oleh Akhyar.

Terdahulu, hubungan Eyka dan Akhyar mula dihidu apabila menerima kejutan sambutan hari lahir ke-25 dua tahun lalu.

Eyka bagaimanapun berkata enggan terlalu berkongsikan kisah cinta, namun akui senang dengan Akhyar dan menyifatkan jejaka itu seorang yang baik hati.


Penyanyi Nasyid Ditahan Terlibat Kes Dadah

Sejak pagi tadi hangat diperkatakan apabila seorang penyanyi nasyid ditahan di sebuah kondominnium di Damansara, Petaling Jaya disyaki terlibat dengan kes dadah.

Memetik laporan BH Online, artis lelaki berusia 47 tahun itu ditahan oleh Bahagian Siasatan Jenayah Narkotik, Ibu Pejabat Polis Daerah (IPD) Petaling Jaya, semalam.

Perkara itu disahkan Ketua Polis Daerah Petaling Jaya, Asisten Komisioner Mohamad Fakhrudin Abdul Hamid.

“Dalam serbuan itu, sepasukan anggota polis menemui dan merampas pokok ganja yang ditanam dan suspek juga didapati memiliki dadah jenis ganja.

“Suspek direman pagi ini di Mahkamah Majistret Petaling Jaya dan siasatan dilakukan mengikut Seksyen 39 B, Akta Dadah Berbahaya 1952,” katanya.

Dalam pada itu, sisatan akan dijalankan bagi mengetahui motif sebenar artis yang pernah berkolaborasi dengan artis lain dalam beberapa lagu memiliki dadah.


Siti Nurhaliza Masih Malu-Malu Digelar Penyanyi Nombor Satu

Sebut saja Datuk Seri Siti Nurhaliza, nama ini sememangnya tidak asing lagi dalam industri seni tanah air dan merupakan penyanyi nombor satu negara.

Namun, siapa sangka Siti sebenarnya sangat rendah diri apabila ada yang memanggilnya dengan gelaran tersebut.

Baru-baru ini, Alif Satar memperkenalkan Siti sebagai juri Big Stage selain memberi jolokon kepadanya sebagai penyanyi nombor satu negara.

Biarpun layak menerima gelaran tersebut, namun Siti tetap rendah diri. Itulah sikap yang sepatutnya ada pada seorang selebriti untuk terus kekal lama.


“Kita Yang Mengecam Pun Sebenarnya Sedang Diuji”

Sejak kebelakangan ini hangat diperkatakan di media sosial mengenai kekecohan yang timbul dalam industri seni tanah air.

Diminta untuk beri pendapat mengenai kontroversi berlaku termasuk isu Kak Long 7E serta rakan artis terpalit dengan video panas, penyanyi Shahir menyeru orang ramai agar memainkan peranan masing-masing.

BACA: Shahir Tak Terkejut Gosip Erra Fazira Isteri Kedua Ahli Politik

Kata Shahir lagi, budaya mengecam tanpa usul periksa juga patut dielakkan oleh masyarakat demi kehidupan aman bersama kerana ia juga satu ujian buat kita.

“Saya rasa apa jua bentuk yang kita lihat seperti yang digambarkan itu mungkin satu ujian. Kita cuba ambil dari sudut yang positif. Kalau seseorang berkelakuan sebegitu, barangkali dia ada masalah sendiri yang kita tak tahu pun.

“Kadang-kadang, kita yang melihat ini pun diuji juga sama ada kita mengecam semata-mata atau kita bantu mereka untuk berubah,” katanya.

Dalam pada itu, Shahir juga berharap orang ramai tidak hanya pandai mengecam sahaja tetapi dalam masa sama belajar untuk memaafkan serta perbetulkan kesilapan.

“Mungkin ada kelemahan cara dari segi cara mengendalikan media sosial dan kita sebagai saudara seislam sepatutnya saling menasihati. Jangan diperbesarkan isu dengan mengecam sebab tiada manusia yang tak buat silap di dunia ini.

“Jadi, kita cuba maafkan dan insya-Allah, kita perbetulkan sama-sama. Kita tengok silap orang lain tapi tak tengok silap diri sendiri. Bagi saya, kalau semua sibuk mengecam akhirnya, orang yang buat silap akan kekal begitu,” katanya.


“Rumah Saya Bayar, Barang Mentah Saya Beli, Takkan Suami Kena Belajar Masak?”

Baru-baru ini hangat diperkatakan apabila tular video memaparkan suami, Neelofa iaitu pendakwah bebas, PU Riz atau nama sebenarnya Haris Ismail tular di Twitter.

Menerusi video itu, PU Riz sedang sedang memberikan tip dan mengulas tentang isu rumah tangga. Namun, kenyataan PU Riz menimbulkan rasa kurang senang netizen.

Atas sebab apa gov agency seperti KPWKM invite si Haris ni as one of speaker? 3mins pertama pun aku dah berbulu telinga dengar. Zaman skrg semua kena give and take. Bukannya sbb kau laki, bini kena buat semua. pic.twitter.com/iwp3cthRIE

“Rumah saya bayar, barang mentah saya sediakan, tapi kalau tak ada orang nak masak? Takkanlah saya pulak yang kena angkat beras, takkan saya pula kena belajar?” katanya.

Pengguna Twitter yang memuat naik video tersebut turut mempersoalkan mengenai kelayakan PU Riz sehingga dipanggil oleh Kementerian Pembangunan Wanita, Keluarga dan Masyarakat sebagai salah seorang speaker.

Tidak kurang juga, ada netizen yang menghentam PU Riz itu yang didakwa tidak boleh bertolak ansur dengan isteri sendiri, tidak kurang juga ada yang mempersoalkan mengapa selebriti popular itu memilih pendakwah berkenaan sebagai suami.

Neelofa mendirikan rumah tangga dengan pendakwah, PU Riz pada 27 Mac tahun lalu. Pasangan itu dikurniakan seorang cahaya mata lelaki diberi nama Muhammad Bilal pada 29 Januari lalu.


Fattah Amin Elak Babak Bersentuhan Ketika Berlakon

Bergelar suami dan bapa, pelakon Fattah Amin berkata dia lebih berhati-hati sebelum menerima sebarang tawaran berlakon jika ada adegan bersentuhan.

Mengakui kurang selesa membawakan adegan bersentuhan, Fattah berkata dia akan berbincang terlebih dahulu dengan pengarah sebelum menjalani penggambaran.

“Rasanya semua sedia maklum, saya sendiri kurang selesa sekiranya membawakan adegan bersentuhan. Sebelum berumah tangga lagi, saya sendiri kurang selesa bersentuhan.

“Sekiranya boleh elak, lebih baik saya cuba untuk tidak bersentuhan. Jika perlu, lazimnya babak berpegangan tangan itu berlapik,” katanya.

Berkongsikan mengenai perkembangan terbarunya, Fattah berkata dia bakal muncul dengan drama terbaru bulan depan berjudul, Khilaf Asmara membawa watak jahat. Katanya lagi, sudah tiba masanya untuk dia membawa watak baru serta mahu keluar dari kebiasaan.

“Buat pertama kalinya, saya membawakan watak jahat dalam. Saya tidak mahu dicop sering membawakan watak yang sama saja. Oleh itu, saya keluar dari kepompong selesa dan mencabar diri melakonkan sesuatu yang berbeza,” katanya.


Neelofa Miliki Al-Quran Beridentiti Sendiri, Sasar Lebih 30,000 Jualan Untuk Wakaf

Selepas hampir dua tahun tertangguh, selebriti terkenal, Noor Neelofa meluahkan rasa syukur hasratnya untuk mencetak Al-Quran untuk tujuan wakaf akhirnya terlaksana.

Memetik Oh Bulan, Neelofa berkata Al-Quran beridentiti sendiri itu telah pun berjaya dicetak dengan kerjasama Yayasan Restu.

“Kami rancang menghasil dan mencetak Al-Quran ini sudah lama, kurang lebih dua tahun juga namun progresnya bergerak perlahan disebabkan kami mahu mencari pencetak yang benar-benar mencapai semua kriteria yang diinginkan.

“Akhirnya kami bertemu dengan Yayasan Restu yang memiliki pengalaman yang luas dalam bidang seni mushaf dan kesenian Islam melebihi 30 tahun.

“Yayasan tersebut juga menguruskan Kompleks Nasyrul Quran iaitu Pusat Pencetakkan Al-Quran yang kedua terbesar di dunia,” katanya.

Dalam pada itu, Neelofa berkata Al-Quran itu istimewa kerana memiliki ciri khas dengan rekaan Kiswah Kaabah yang dihasilkan dengan konsep mushaf mufiq.

Neelofa berkata, dia mensasarkan 30,000 untuk jualan yang juga boleh dibeli untuk tujuan waqaf ke pusat tahfiz, masjid atau surau. Difahamkan, Al-Quran terbitan PKN dan kerjasama Yayasan Restu ini dijual pada harga RM200.

“Al-Quran ini tidak dijual di luar dan hanya boleh didapatkan menerusi PKN. Sesiapa yang ingin membeli untuk tujuan waqaf juga kami akan bantu edarkan sumbangan mereka ke mana-mana madrasah, pusat tahfiz atau termasuk mereka yang memerlukan,” katanya.


Syura Dah Maafkan Siti Nordiana, Tapi Susah Nak Melupakan

Berdepan saman daripada penyanyi Siti Nordiana, bagaimanapun penyanyi Syura berkata dia sudah memaafkan sahabatnya itu.

Meskipun berlapang dada memaafkan sahabat yang dikenalinya sejak 22 tahun lalu namun Syura mengakui sukar untuk melupakan apa yang terjadi.

“Sebagai manusia siapalah kita untuk tidak memaafkan orang lain. Saya dengan Siti Nordiana bukannya kenal setahun dua. Kami kenal sejak usia saya 13 tahun, manakala dia berusia 15 tahun.

“Sudah lama kami berkawan dari zaman remaja lagi. Jadi, bila kawan-kawan ada buat masalah sudah tentulah memaafkan itu sentiasa ada dalam hati, tapi untuk melupakan itu bagi saya terlalu peribadi,” katanya.

Berkongsi mengenai kes saman tersebut, Syura berkata dia bersama empat lagi rakan yang lain cuba untuk menjernihkan hubungan serta berdamai ketika proses mediasi, namun gagal menemui jalan terbaik.

“Sebab itulah adanya proses mediasi dan sewaktu sesi itu dijalankan kami sudah luahkan segala-galanya. Namun, nampaknya kami tak dapat kata sepakat daripada kedua-dua belah pihak.

“Apabila tak setuju dan kes masih berjalan jadi kami teruskan saja. Namun, kalau kata sudah memaafkan atau memohon maaf, saya secara peribadi sudah memaafkan segala apa yang terjadi.

“Cuma daripada pihak dia saya tak tahu macam mana. Apapun saya harap peminat dapat mendoakan bukan hanya saya tapi untuk pihak dia juga. Mudah-mudahan kami dapat keputusan yang baik untuk kedua-dua belah pihak,” katanya.

Terdahulu, Siti Nordiana menfailkan saman berjumlah RM2.5 juta pada 3 Ogos lalu. Dalam saman tersebut, penyanyi itu turut menuntut penerbitan permohonan maaf menerusi siaran akhbar, Instagram dan Facebook live serta RM500,000 daripada setiap defendan.


Erma Fatima Minta Netizen Jangan Hipokrit, Perkara Buruk Cepat Je Viral

Masih hangat diperkatakan mengenai sedutan babak panas drama Perempuan Itu, penerbit dan pengarah Erma Fatima berkata dia sedih dengan kecaman netizen dan merasakan maruahnya seperti dipijak-pijak.

Memetik mStar Online, Erma berkata apa saja penjelasannya tentang video itu buat masa ini tidak akan diterima. Ujarnya, dia menunggu masa sesuai untuk menceritakan perkara sebenar.

BACA: “Dari Awal Lagi Erma Luahkan Rasa Risau” – Umie Aida

“Kalau saya cakap apa pun sekarang ini maruah saya bagaikan di tapak kaki orang. Seolah-olah selama ini saya hanya menghasilkan karya sampah. Itu hukuman yang diberikan oleh netizen dan beberapa pihak lain terhadap saya.

“Biarlah mereka nak katakan apa sahaja sekarang ini. Lebih baik saya berdiam dahulu. Mereka ada senjata untuk serang di media sosial, tetapi sebenarnya saya ada senjata yang lebih besar,” katanya.

Erma juga memberitahu dia telah pun ke pejabat Suruhanjaya Komunikasi dan Multimedia Malaysia (SKMM) Selasa lalu untuk memberi ketarangan.

“Saya hadir ke pejabat SKMM untuk beri keterangan. Saya bawakan skrip asal drama ini. Daripada segi hukum memang salah kerana mewujudkan adegan tersebut. Namun skrip dan intrepstasi adalah dua perkara berbeza.

“Saya tidak boleh komen lanjut tentang siasatan tersebut. Tayangan drama ini juga belum pasti kerana pihak produksi dah melangggar dateline. Tunggu sahaja tarikh tayangan sebenar drama ini,” katanya.

Dalam pada itu, Erma turut berkata masyarakat sekarang hipokrit apabila suka melihat sesuatu yang buruk berbanding perkongsian yang mendatangkan kebaikan.

“Bila kongsi sesuatu yang tidak elok, laju ia menjadi viral. Tetapi apabila cerita tentang kebaikan, susah nak dapat perhatian. Susah orang nak kongsi semula. Jadi janganlah terlalu hipokrit hendak hentam saya apabila terjadi kes sebegini,” katanya.


Dapat Hadiah Tanpa Sebarang Pembelian! Ini Barulah Raya

EB mengadakan EB Raya Roving Truck campaign dari 25 March hingga 8 Mei 2022 di semenanjung Malaysia tahun ini sempena Musim Hari Perayaan. Tak payahlah risau, janji anda temui Crew Roving Truck EB mestinya ada hadiah untuk anda semua.

Stesen pertama EB Roving Truck ini akan berada di kawasan Petaling Jaya, Puchong, Subang, Cheras dan Klang selama 2 jam bagi setiap lokasi seperti berikut :

* Semua lokasi tertakluk kepada perubahan tanpa sebarang notis dan promosi sehingga stok habis.

Di samping itu, crew EB dah siap sedia hadiah istimewa seperti periuk memasak mini, RM10 T&G E-Wallet, Beg penyejuk EB dan lain-lain untuk korang dengan hanya membeli mana-mana produk EB bernilai RM30 ke atas.

Manakala, percubaan makanan produk baharu EB juga disediakan dan korang juga boleh sertai Game Interaktif dan berpeluang menangi hadiah tanpa sebarang pembelian. Syokynya ada hadiah dan Ini Barulah Raya.

Bukan itu sahaja, paling yang tak sabarnya, EB juga mengadakan Peraduan Raya Spend & Win dengan pembelian produk EB RM30 ke atas dari 1 April sehingga 15 Mei 2022.

Peraduan ini akan dibahagikan kepada 3 pusingan dan hadiah utama yang korang boleh menangi ialah Touch n’Go credits bernilai RM1’088.

Korang hanya perlu hantar resit pembelian dan hantar melalui  WhatsApp ke 012 – 915 6807. Ingat save the date untuk dapat semua tawaran hebat dari EB Frozen Food ini.Maklumat lanjut layari laman rasmi EB, Facebook, Instagram dan Youtube EB.


Saharul Ridzwan Tak Nak Judge Kesilapan Artis Lain, Dulu Bukan Baik Sangat

Kini Aktif menyebarkan dakwah, bagaimanapun pelakon Saharul Ridzwan berkata ianya bukan tiket untuk dirinya menilai kesilapan orang lain terutama rakan artis.

Saharul mengakui dia bukanlah orang yang baik, namun meluahkan rasa syukur sepanjang 10 tahun bergelar pelakon dia tidak pernah melakukan babak keterlaluan dan Allah masih menjaga aibnya.

BACA: Saharul Ridzwan Dedah Makan 2 Ekor Ayam, 15 Biji Telur Sehari Dapatkan Badan Sasa

“Apabila kita sudah berubah, ada masa terdetik dalam hati untuk menghakimi orang lain apabila melihat seseorang itu buat salah.

“Tetapi melihat kembali drama yang pernah saya lakonkan sebelum ini ia bagaikan satu peringatan bahawa dahulu juga saya bukanlah seorang yang baik.

“Saya juga bersyukur kerana dalam tempoh berlakon dahulu tidak pernah ada babak keterlaluan, cuma ada sedikit berpegangan tangan dengan wanita.

“Allah masih menjaga aib saya. Namun takut juga secara tiba-tiba Allah buka semua kisah yang boleh menjatuhkan aib,” katanya kepada mStar.

Meskipun kini telah berubah serta lebih mendekatkan diri dengan agama, Saharul berkata dia tidak mahu terus berhenti dari dunia lakonan dan cuba untuk sampaikan dakwah melalui dunia seni.

“Saya sudah lama dalam industri ini. Jadi kalau tidak berlakon akan terbit rasa rindu. Berlakon tidak semestinya perlu adegan cinta sahaja. Saya masih terbuka menerima tawaran tetapi haruslah yang sesuai,” katanya.


Hael Husaini Dituduh Buat Pembedahan Plastik Sebab Nampak Makin Kacak

Dilihat tampil lebih segak, penyanyi Hael Husaini menepis dakwaan mengatakan dia ada menjalani pembedahan plastik.

Memetik laporan Harian Metro, Hael tidak tahu bagaimana gosip itu boleh tercetus namun tuduhan berkenaan tidak berasas sama sekali.

“Saya tak tahu nak cakap macam mana. Reaksi saya hanya mampu tersenyum saja. Apa yang boleh saya katakan, makin kita meningkat usia semakin kita pandai jaga diri.

“Waktu muda dulu mungkin saya tidak memikirkan soal penampilan sangat, tapi bila dah makin tua dengan sendirinya kita semakin ambil tahu dan lebih disiplin,” katanya.

Haelberkata syarikat pengurusannya amat menitikberatkan soal penampilan selain aspek nyanyian, malah ada pasukan profesional yang akan menyiapkannya.

“Saya akui dulu tak ada pasukan di belakang. Semua buat sendiri. Sekarang kerja-kerja saya diuruskan oleh pasukan yang profesional.

“Kalau dulu, umpamanya saya sikat rambut dan pakai gel rambut sendiri saja, sekarang dah ada pasukan yang siapkan. Ya, memang boleh dikatakan adalah perubahan itu dari semasa ke semasa untuk saya tampil menarik di depan kamera,” katanya.


Tak Sempat Cuci Berak, Aliff Syukri Lari Lintang Pukang Rumah Terbakar

Lewat malam tadi perkongsian usahawan kosmetik, Datuk Seri Aliff Syukri menjadi perhatian dimana berdepan detik cemas apabila salah satu bilik di kediamannya terbakar.

Menerusi entri itu, Aliff berkata ketika kejadian dia berada di dalam bilik air dan anak-anak serta pekerjanya yang menjerit memaklumkan mengenai perkara itu.

BACA: Aliff Syukri Kongsi Tips Malam Pertama Tak Sakit, Netizen Rasa Kurang Senang

“Pengalaman yang amat menakutkan saya apabila mendengar jeritan dari anak-anak, pengawal, PA, maid dan tukang kebun.

“Melihat asap naik sampai ke atas waktu tu saya sedang berak sampai saya tak sempat cuci berak dan tak perasan langsung terbakar awak.

“Waktu tu ada kebakaran, orang ketuk-ketuk pintu dan menjerit saya lintang pukang lari sampai tak cukup tanah nak lari dah lah rumah saya besar sangat,” katanya.

Aliff turut memuat naik video kekecohan kejadian itu berlaku serta turut memaparkan katil di salah sebuah bilik di tingkat bawah kediamannya terbakar.

Dalam pada itu, Aliff berkata ketika itu dia hanya mahu selamatkan ahli keluarganya keluar dari rumah dan tidak memikirkan mengenai harta benda.

“Saya lari lari tapi tak jumpa jalan keluar, waktu tu Tuhan je tahu. Waktu tu saya hanya fikir nak selamatkan nyawa keluarga saya saja, tak fikir dah jam mahal, rumah mahal,” tulisnya.


Peminat Kecewa Nora Danish Tak Jaga Batas

Berita baik buat peminat sitkom drama Puteri, selepas 15 tahun drama popular itu bakal ditayangkan pada 1 Syawal nanti.

Berita gembira itu dimaklumkan oleh pelakon Nora Danish menerusi satu gambar di Instagram miliknya bersama dua pelakon drama tersebut iaitu Beego dan Kenchana Devi.

BACA: Banyak Musibah Berlaku, Nora Danish Tak Nak Sambut Hari Jadi

Dalam beberapa perkongsian lain, Nora juga tidak lokek memuat naik video sebalik tabir penggambaran drama empat episod itu. Bukan itu saja, Nora turut berkongsikan momen melepaskan rindu dengan ‘bapa’ Puteri yang dilakonkan oleh Aziz M. Osman.

Bagaimanapun, perkongsian Nora itu menimbulkan rasa kurang senang peminat yang kecewa melihat aktres itu tidak menjaga batas pergaulan.

Malah, ada yang meluahkan rasa kesal melihat aksi mesra pelakon yang berpelukan serta terikut-ikut dengan budaya barat.

Dalam pada itu, ada yang memberi teguran dan nasihat supaya menjaga batas apatah lagi status pelakon yang sudah mendirikan rumah tangga.


Nabil Ahmad Anggap Zul Ariffin Sedang Diuji, Minta Netizen Mendoakan Bukan Kecam

Umum mengetahui baru-baru ini pelakon Zul Ariffin dikecam teruk selepas memuat naik sedutan babak panas dalam drama Perempuan Itu.

Sedih melihat rakan artis dikecam, pelawak dan pengacara Nabil Ahmad menyifatkan apa yang berlaku kepada aktor itu adalah ujian daripada Allah.

BACA: Kasut Nabil Ahmad Jadi Perhatian, Netizen Siasat Harga Dianggarkan RM11,919

Nabil mengakui apa yang terjadi adalah sesuatu yang salah, namun orang ramai sepatutnya mendoakan bukan terus menghentam dan mengecam.

“Saya melihat ia sebagai satu ujian buat Zul. Allah akan menguji orang-orang yang beriman. Kita harus melihat dari perspektif sebegitu.

“Sepatutnya lebih banyakkan berdoa dari terus menghentam apabila perkara ini berlaku. Kita kena buang sifat iblis yang ada dalam diri. Jangan kita asyik nak cari kesalahan orang lain,” katanya.

Dalam pada itu, Nabil berkata dia melihat apa yang berlaku adalah satu peringatan buat dirinya dan lebih baik persiapkan diri dengan amal kebajikan dari menuding jari letakkan kesalahan kepada mana-mana pihak.

“Saya jadi takut apabila orang mula marah dengan keadaan yang telah berlaku kerana fikirkan akhir zaman semakin menghampiri kita.

“Apabila benda ini berlaku lebih baik kita siapkan diri sendiri dengan amal dan kebaikan daripada terus menghentam orang lain,” katanya.


DSV Malas Layan Iqbal, Sibuk Menyelit Tumpang Glamor Bila Dah Sendu

Usahawan kosmetik, Datuk Seri Vida menafikan dakwaan kononnya dia menggunakan agama bagi menyiapkan pusata tahfiz miliknya dengan mengajak orang ramai menonton muzik video Ku Ikhlaskan.

Menurut Vida, niatnya hanya untuk menggalakkan orang ramai menyumbang serta bersama-sama mengumpul pahala akhirat.

BACA: Baru 24 Jam Dilancarkan, Lagu DSV Raih 1 Juta Tontonan

“Menunggang agama apa? Ini sebahagian kerja amal kami, apalah salah sambil menonton MV kita ajak orang ramai menderma dengan hulurkan sedikit sumbangan ke nombor akaun yang saya nyatakan.

“Sambil berhibur, kalau boleh hulurkan la sikit untuk pahala. InsyaAllah duit yang kita dapat daripada jumlah tontonan YouTube itu pun nanti kita akan sumbangkan.

“Ada juga cakap kenapa saya tak bagi sumbangan RM400,000 secara terus kepada mereka? Sejujurnya sebelum ini saya dah buat seorang diri, dah banyak sumbangan saya bagi, jadi tak salah sekarang ini saya nak ajak orang lain berjemaah sekali,” katanya.

Terdahulu, tindakan Vida mengajak orang ramai mengumpul saham akhirat dengan menonton MV lagu berkenaan mengundang rasa kurang senang pendakwah bebas PU Syed.

Ujarnya, muzik video berkenaan mengandungi unsur maksiat dan mengajak orang ramai menontonnya adalah salah.

Dalam pada itu, Vida menafikan dakwaan bekas pembantu peribadinya, Iqbal Zulkifli kononnya muzik video berkenaan ditujukan kepadanya. Malah, Vida memberitahu dia sudah malas melayan pemuda itu yang mahu menumpang glamour sahaja.

“Tak ada kena mengena dengan dia… serabutlah saya! Sekarang ni dah sendu mulalah nak kaitkan nama saya. Saya dah malas nak layan dia, kalau dilayan makin menjadi nanti.

“Fasal gambar dia dalam MV tu, saya pun tak tahu ada foto dia sebab itu semua disediakan oleh budak prop. Tajam pula mata dia tengok sedangkan saya pun tak perasan.

“Malaslah saya nak fikir apa kata dia… ini namanya sumpahan tak boleh popular, apabila dah popular mulalah lupa diri, asyik berbunyi sahaja sebab sekarang pun dah sendukan?” katanya.


Betulkan Tudung Isteri, Fattah Amin Dipuji Ramai

Setiap kali pelakon Nur Fazura melancarkan koleksi tudung terbaru, pasti ianya mendapat sambutan luar biasa dan akan habis dijual dalam masa yang singkat.

Baru-baru ini, tular video dikongsikan oleh netizen di aplikasi TikTok memaparkan Fazura sambil ditemani suami tercinta Fattah Amin menjalani photoshoot koleksi tudung miliknya.

BACA: “Rasa Malu Pula Bila Dah Lama Tak Bergambar Macam Ni” – Fazura

Apa yang menjadi perhatian, Fattah dilihat menjadi perunding imej bagi memastikan semuanya kelihatan sempurna sebelum photoshoot bermula.

Turut dilihat, Fattah membetulkan tudung isterinya sekaligus membuatkan netizen teruja. Malah ramai yang memuji aktor itu berusaha menjaga aurat isterinya.

Tidak kurang juga ada yang mengatakan Fazura bertuah kerana memilih pasangan yang tepat untuk membimbingnya ke syurga.

Terdahulu, Fazura dan Fattah mendirikan rumah tangga pada 27 November 2017. Pasangan itu dikurniakan seorang cahaya mata, Fatima Aisya kini berusia dua tahun.


Lana Nodin Balik Malaysia, Bakal Buka Kedai Bakeri

Sekian lama menyepi selepas pulang ke Amerika Syarikat pada September tahun lalu, perkongsian terbaru pelakon Lana Nodin baru-baru ini menjadi perhatian ramai.

Menerusi entri itu, Lana memaklumkan gudang bakeri terbesar Lana’s Bakery Land bakal dibuka tidak lama lagi. Menurut Lana, ianya gudang jualan bakeri borong yang dikatakan terbesar di kawasan Kota Damansara dimana menjual produk bakeri serta bakeri air tangannya.

BACA: Lana Nodin Puji Florida, Tak Ada SOP & Tak Wajib Vaksin

Perkongsian Lana itu mendapat pelbagai reaksi daripada netizen termasuk pelakon Rita Rudaini yang bertanyakan adalah mereka yang tidak divaksin boleh masuk kedainya.

Komen Rita itu dibalas oleh Lana dengan mengatakan bahawa kedainya tidak mengamalkan diskriminasi dan sesiapa sahaja dijemput datang walaupun tidak di vaksin.

Terdahulu, Lana menafikan dirinya anti vaksin namun menuggu vaksin yang dihasilkan betul-betul selamat untuk digunakan kerana ia masih dalam proses ujian klinikal.


Peminat Nak Ernie Zakri Kurus, Dapat Bentuk Badan Sebelum Kahwin

Penyanyi Ernie Zakri berkata dia ada menerima komen daripada peminat yang mahu melihatnya memiliki kembali bentuk badan lama sebelum berkahwin.

Bagaimanapun, Ernie berkata meskipun dia gembira kerana kurus ketika itu namun mengakui tidak menjaga soal pemakanan dan gaya hidup sihat.

“Nak lihat kak Ninie (Ernie Zakri) kurus macam AJL 32 dulu. Mampu tak? Comel sangat.

“Sejujurnya saya rindu bentuk badan masa dulu. Umur 25, 26 tahun memang gembira sangat sebab kurus. Tapi, makan dan minum tak menentu. Senang cerita, bukan gaya hidup sihat. Jauhlah nak makan suku, separuh tu,” katanya.

Menurut Ernie, ketika AJL berapa tahun lalu beratnya hanya 45 kilogram dan nampak tidak sihat serta kelihatan seperti badan budak-budak. Namun ketika usia 29 tahun, beratnya naik 49 kilogram dan baignya ketika itu dia lebih sihat.

“Pada saya, pakai apa pun masa tu nampak cantik sebab memang kurus sangat. Apabila tengok balik masa tu terutama AJL ketika menyanyikan lagu Aku Cinta, saya cakap dalam hati ‘eh macam badan budak budak’.

“Nampak tak sihat. Sebab kita saja tahu apa kita ‘consume’ masa tu kan. Masuk saja umur 27, 28, dan 29 tahun berat badan terus 49 kg. Saya sudah mula bersenam masa tu. Saya sangat gembira dan sihat, alhamdulillah,” katanya.

Dalam pada itu, Ernie berkata ketika hamil anak sulung berat badannya naik dan kini sedang dalam proses berpantang serta menurunkan berat badan secara perlahan.

“Sewaktu mengandung tentu saja berat badan naik. Saya tak bimbang sebab perkara ini normal untuk semua orang. Sekarang, nak mula balik kehidupan sihat itu. Nak turunkan berat badan pun kena perlahan lahan. Tak nak ‘rushing’ macam dulu. Asalkan sihat, alhamdulillah.

“Moga Allah SWT permudahkan perjalanan saya ini. Dapat 50kg pun okay dah, Insya-Allah. Jadi doakanlah perjalanan saya ini. Nak bersenam kena tunggu lama sikit. Jadi, saya menjaga pemakanan saja sekarang ini,” katanya.

Terdahulu, Ernie mendirikan rumah tangga ddengan penyanyi Syamel pada 26 Mac tahun lalu dan dikurniakan nak perempuan diberi nama Nur Khawla Soleha pada 22 Februari.


“British Menjajah & Bantu Bangunkan Negara” – Kenyataan Vivy Yusof Dikritik Netizen

Baru-baru ini, tular video di laman Twitter memaparkan usahawan Datin Vivy Yusof yang mengundang kritikan netizen.

Menerusi video itu, Vivy menerangkan kepada anak lelakinya. Daniel Azim Shah mengenai kedatangan British ke Tanah Melayu satu ketika dahulu.

BACA: Pernah Digelar Anjing & Perempuan Murahan, Vivy Yusof Akui Media Sosial Penuh Toksik

“British pernah menjajah negara kita dan mereka membantu membangunkan negara kita. Disebabkan itu gambar orang British banyak diambil,” katanya.

Seperti sudah dijangka, kenyataan Vivy itu menimbulkan rasa kurang senang netizen yang merasakan ianya tidak tepat. Kata netizen kenyataan itu seolah tidak kena serta berpendapat memang British membina bengunan namun mempersoalkan semula adakah ianya membantu untuk bangunkan negara.

Sementara itu, pelbagai reaksi daripada netizen mengenai perkara itu serta mengeluarkan hujah mereka masing-masing seolah tidak berpuas hati dengan kenyataan Vivy itu.

Bagaimanapun, ada yang melihat kenyataan Vivy itu hanya mahu memberi gambaran atau menjelaskan perkara baik kepad anaknya.


Baru 24 Jam Dilancarkan, Lagu DSV Raih 1 Juta Tontonan

Baru saja melancarkan lagu terbaru berjudul Ku Ikhlaskan 3 pagi Isnin lalu, muzik video usahawan kosmetik Datuk Seri Vida sudah pun meraih 1 juta tontonan selepas 24 jam ianya dimuat naik di YouTube.

Berkongsikan berita gembira itu di Instagram miliknya, rata-rata netizen mengucapkan tahniah buat usahawan berkenaan di atas kejayaannya itu.

BACA: “Lagu & MV Ini Sebagai Saham Akhirat Saya Dalam Menyiapkan Pusat Tahfiz”

Diruangan komen, netizen turut memuji persembahan terbaik Vida serta pakaian yang ditampilkan dalam muzik video berkenaan.

Tidak kurang juga, ramai yang mengatakan lagu tersebut sememangnya sedap dan berharap lagu itu dapat ke Anugerah Juara Lagu.

Terdahulu, Vida berkata berkata lagu tersebut adalah usahanya untuk mengumpul dana bagi menyiapkan pusat tahfiz miliknya. Ujarnya lagi, dia mahu mengajak orang ramai dan peminat untuk sama-sama mengumpul saham akhirat.

Katanya lagi, lagu ciptaan Amy Ukays bersamanya itu bukan sekadar luahan kisah peribadi tetapi penuh dengan emosi duka lara yang dialaminya.

Difahamkan, muzik video berkenaan menelan kos RM40,000 dan menjalani penggambaran selama lima hari di sekitar Kuala Lumpur dan Genting Highlands.


Neelofa Tertekan Hari-Hari Peminat Minta Nak Tengok Wajah Bilal

Hampir tiga bulan menimang cahaya mata sulung, sememangnya ramai yang tidak sabar melihat wajah anak kepada selebriti terkenal, Neelofa iaitu Muhammad Bilal.

Memetik laporan Utusan, Neelofa mengakui menerima banyak permintaan daripada peminat yang berharap agar pintu hatinya terbuka untuk berkongsikan wajah anaknya itu kepada umum.

BACA: Takut Kena Penyakit Ain, Neelofa Minta Peminat Bersabar Nak Tengok Wajah Bilal

Menurut Neelofa, dia memahami ramai teruja namun pertanyaan dan permintaan sama diterima setiap hati membuatkan dirinya rasa sedikit tertekan.

“Saya pun tak boleh nak cakap pada masa depan nanti bagaimana. Lagi pula dengan zaman media sosial sekarang, trend dan sebagainya, nak kata saya ada ketetapan jawapan untuk itu pun tak ada.

“Buat masa sekarang, saya nak cuba untuk tidak meletakkan anak saya di bawah ‘limelights’ itu. Rasanya ini yang terbaik. Saya juga tak menolak, hari-hari ditanya ramai, bila nak tunjuk wajah anak dan ia membuatkan saya sedikit tertekanlah juga,” katanya.

Dalam pada itu, Neelofa berkata dia juga tidak berupaya untuk memberikan keyakinan selama mana akan berpegang kepada keputusan tersebut.

“Keputusan ini dibuat secara bersama dengan suami saya. ‘Malangnya’, Bilal mempunyai ibu dan ayah yang terlibat dalam dunia yang sama walau arahnya berbeza. Saya di bidang seni manakala ayahnya pula lebih kepada bidang keagamaan.

“Mungkin perhatian dan keinginan orang untuk melihat dan nak tahu itu lebih.Tapi, kita cuba elak daripada penyakit ain sebab kita tak tahu bukan…Tapi, nak cakap saya tak buat langsung itu pun belum pasti,” katanya.

Kata Neelofa lagi, dia cuba untuk elakkan keluarganya daripada anasir tidak baik terutama sekali anaknya yang masih kecil.

“Nauzubillah, kalau terkena pada budak-budak, mak ayah yang akan pening kepala nanti. Jadi, kita ambil jalan selamat. Kalau mereka itu tidak terlibat dengan dunia hiburan dan tidak dikenali, mungkin lebih senang,” katanya.

Terdahulu,  Neelofa berkata dia turut berhati-hati berkongsikan tentang anaknya itu bagi mengelakkan penyakit ain dan mungkin akan berkongsikan wajah Bilal apabila anaknya itu sudah kuat


“Zul Ariffin Gatal Sebenarnya, Benda Boleh Tolak Tapi Dia Pilih Sedap”

Susulan kontroversi membabitkan pelakon Zul Ariffin, pelakon dan penyanyi rock lagenda, Datuk Awie turut mengulas mengenai isu tersebut.

Memetik laporan Harian Metro, Awie berkata aktor tersebut boleh menolak untuk melakukan aksi sedemikian tetapi memilih untuk menjayakan babak berkenaan.

“Itu dia (Zul Ariffin) gatal sebenarnya. Benda boleh ditolak, tapi dia memilih sedap. Dia terimalah benda itu (hukuman),” katanya.

Menurut Awie lagi, tindakan Zul itu seperti menconteng arang kepada industri hiburan tanah air apatah lagi babak tersebut tidak wajah dilakukan.

“Pada saya, dia sudah menconteng arang kepada industri yang berkonsepkan Islam, khususnya di Malaysia kerana industri kita masih lagi tidak ada sifat keterbukaan dalam sudut sebegitu.

“Benda itu (babak ranjang) tak wajar, kalau nak buat, buatlah di Singapura ke, Indonesia ke, Filipina ke lainlah…benda boleh tolak tapi dia memilih sedap, jadi dia kena terimalah benda (hukuman) itu,” katanya.

Dalam pada itu, Awie berkata dia tidak menyalahkan mana-mana pihak namun dia berpendapat babak itu boleh dielak.

“Dari sudut seorang pelakon dan pengarah yang berkaliber, mereka boleh masukkan unsur-unsur Islamik dalam lakonan atau tidak.

“Kalau tidak, maka dia nak ‘go’ (jadi) profesional dan ‘go’ profesional ini hukumnya tiada. Dia akan ‘all out’ (tiada batas), tapi kalau dari sudut Islamik, maka ada hukum tertentu yang mereka perlu ikuti.

“Pandangan saya, dari sudut Islam tentulah tak elok, kita nampak sebagai satu (adegan) ranjang, tapi dari sudut lakonan yang mereka tak memikirkan soal itu, itu terpulang pada mereka,” katanya.


Iqbal Tak Sanggup Tengok Zul Ariffin Dikecam Teruk

Sejak minggu lalu hangat diperkatakan mengenai pelakon Zul Ariffin yang dikecam teruk selepas memuat naik sedutan babak panas dalam drama Perempuan Itu.

Perkara itu turut mendapat perhatian usahawan yang juga pelakon drama tersebut, Iqbal Zulkifli yang tidak sangguup melihat aktor itu dikecam bertubi-tubi.

“Saya tidak sanggup lihat Zul Ariffin dikecam bertubi-tubi. Hampir setiap hari saya menjalani penggambaran bersamanya dan setiap hari juga saya belajar menjadi orang yang tenang seperti Zul Ariffin.

“Tetapi kali ini, apabila dia memerlukan semangat, saya rasa bersalah. Walaupun mulut dan riak wajahnya tetap senyum, saya tahu dia memerlukan sokongan,” luahnya.

Dalam luahan dikongsikan di Insta Story itu, Iqbal menyifatkan Zul seorang yang paling tenang dan bersikap terbuka yang pernah dikenali selama ini.

Ujarnya lagi, ketika orang ramai menghentam, namun dia memilih untuk menjadi penguat disaat seseorang itu memerlukan semangat.

Semalam, Zul tampil membuat permohonan maaf di Insta Story miliknya. Menurutnya, dia akan lebih meneliti dan berhati-hati sebelum memuat naik sebarang bahan yang diberikan kepadanya untuk dipromosikan di media sosial


Lama Menjanda, Amelia Henderson Belum Fikir Soal Kahwin

Sebelum ini pernah bergelar seorang isteri, bagaimanapun pelakon Amelia Handerson mengaui belum terfikir lagi soal untuk kembali mendirikan rumah tangga.

Menurut Amelia, bukan bermaksud dia selamanya tidak mahu berkahwin namun belum masanya lagi apatah lagi dia subuk dengan kerjaya seninya.

BACA: Amelia Handerson Bahagia Hidup Solo, Sikit Pun Tak Rasa Sunyi

“Pengganti untuk teman hidup? Saya boleh temankan diri saya sendiri sejauh mana yang boleh. Saya pun ada pasukan dan keluarga yang sangat kuat. Jadi, saya tak pernah terfikir dan tak ada masa pun.

“Sebenarnya, saya ini seorang yang ‘workaholic’, saya kena pentingkan apa yang ada dalam karier saya dahulu. Bukan saya tak nak, dan saya rasa setiap perempuan dalam soal itu. Tapi selagi jodoh atau rezeki ke arah itu belum ada, saya tak boleh nak kawal.

“Saya pun tak boleh nak rancang kalau calon pun tak ada. Memang ada yang cuba mendekati tapi dengan jadual macam ini, tak ada masa,” katanya.

Dalam pada itu, Amelia mendedahkan pernah dilamat peminat menerusi mesej di Instagram namun dia tidak melayan.

“Saya bersyukur dengan peminat yang sentiasa menyokong. Tetapi yang lamar saya dekat DM itu memang pelik. Saya tak tahu nak komen macam mana,” katanya.

Terdahulu, Amelia mendirikan rumah tangga dengan Tunku Datuk Harrunnarasheed Putra Tunku Annuar pada 14 Ogos 2015. Namun, pada 2018, Amelia mendedahkan dan bekas suaminya sudah berpisah.


“Lagu & MV Ini Sebagai Saham Akhirat Saya Dalam Menyiapkan Pusat Tahfiz”

Baru saja melancarkan lagu terbaru berjudul Ku Ikhlaskan 3 pagi Isnin lalu, usahawan kosmetik Datuk Seri Vida berkata ia adalah usahanya untuk mengumpul dana bagi menyiapkan pusat tahfiz miliknya.

Menurut Vida, tahfiz diberi nama Pusat Tahfiz & Syahadah Al Zikri Wa Zuhdie itu terletak di Meru, Ipoh, Perak. Ujarnya lagi, dia mahu mengajak orang ramai dan peminat untuk sama-sama mengumpul saham akhirat.

BACA: Netizen Puji Vokal DSV, Ada Yang Sampai Keluar Air Mata Tengok MV Ku Ikhlaskan

“Lagu dan MV ini sebagai saham akhirat saya dalam menyiapkan pusat tahfiz selain ingin menyalurkan sumbangan kepada golongan yang memerlukan.

“Ditambah pula kita tidak lama lagi bakal menyambut Ramadan, jadi saya kira ini peluang untuk kita menambah dan mendapatkan pahala berganda sekali gus diberkati Allah SWT.

“Selepas menghayati lagu dan menonton MV ini, besar harapan saya agar orang ramai, peminat dan sesiapa saja dapat menderma supaya tercapai segera hasrat saham ilmu dan amal kebajikan ini,” katanya.

Baru sehari dilancarkan, lagu Vida itu sudah mencecah 1.3 juta tontonan. Katanya lagi, lagu ciptaan Amy Ukays bersamanya itu bukan sekadar luahan kisah peribadi tetapi penuh dengan emosi duka lara yang dialaminya.

“Dalam lagu ini saya mahu menyampaikan keperitan, kehilangan, kecaman bertubi-tubi yang saya hadapi selama ini.

“Bayangkan selama ini sekecil perkara membabitkan diri saya diambil kira dan diperbesarkan hingga tular malah ada yang mencetuskan kontroversi. Pendek kata, sebesar hama pun diambil kira,” katanya.

Difahamkan, muzik video berkenaan menelan kos RM40,000 dan menjalani penggambaran selama lima hari di sekitar Kuala Lumpur dan Genting Highlands.


Tanda Cinta Pada Isteri, Aeril Zafrel Hadiahkan Wisma RM3.2 Juta

Bertuahnya badan apabila pelakon dan usahawan Aeril Zafrel menghadiahkan isterinya yang juga pelakon Wawa Zainal wisma bernilai RM3.2 juta.

Menurut Wawa, dia dan Aeril sudah menyimpan impian mereka sejak tahun 2016 lagi untuk memiliki wisma sendiri. Wawa turut berkongsi, banyak dugaan dikecapi mereka sebelum berjaya mengecapi kejayaan kini.

“Sebenarnya kami sudah memasang impian ini dari dulu. Tidak menjangka kami akhirnya dapat buat, walaupun sebenarnya banyak dugaan dan rintangan dari awal mulakan perniagaan.

“Kami pernah diketawakan, dihina malah ada beranggapan kami akan bercerai. Sebab pada awal ambil keputusan untuk kahwin, orang ramai cakap kami akan hidup susah.

“Alhamdulillah, akhirnya kami dapat buktikan kami juga boleh berjaya. Kata-kata itu membuatkan kami kuat hingga sekarang,” katanya.

Dalam pada itu, Wawa berkata dia seakan masih tidak percaya kerana sudah memiliki wisma perniagaan sendiri serta bangga dengan kejayaan dikecapi mereka.

“Saya sebenarnya sangat bangga dengan kejayaan hari ini. Macam tak percaya pun ada kami sudah ada wisma.

“Proses pengubahsuaian menelan kos RM2 juta. Ia dimulakan sejak Jun tahun lalu lagi. Ambil masa lama juga untuk siap sepenuhnya. Ia direka oleh Aki Designer berkonsepkan ‘French Industrial’. Saya yang nak konsep ini.

“Memang gembira apabila sudah ada wisma. Sudah boleh jemput r’eseller’ untuk datang mesyuarat di pejabat. Sebelum ini tak ada tempat. Sekarang apabila sudah ada tempat cantik, boleh bergambar dan lain-lain,” katanya.

Difahamkan, bagungan tiga tingkat itu adalah pusat bagi rangkaian perniagaan mereka Wawa Cosmetic selain menempatkan ruang pejabat dan gudang penyimpanan stok.


Kongsi Video Babak Panas, Zul Ariffin Bakal Disiasat

Susulan berkongsikan video sedutan babak panas baru-baru ini, pihak berkuasa akan melakukan siasatan terhadap pelakon Zul Ariffin.

Perkara itu dimaklumkan oleh Menteri Komunikasi dan Multimedia, Tan Sri Annuar Musa di akaun Twitter miliknya pagi tadi.

Kata Annuar lagi, pelakon itu bakal disiasat di bawah seksyen 233, Akta Komunikasi dan Multimedia 1998 kerana memuat naik kandungan di Youtube yang menyalahi undang-undang.

“Yang pasti adegan seperti yang dipapar itu tidak akan dibenarkan tayang sama ada bulan Ramadan atau bulan yang lain. Jagalah nilai dan budaya,” tulisnya.

Di bawah undang-undang tersebut, mana-mana pihak yang didapati bersalah memuat naik, menyebar mahupun berkongsi sebarang kandungan berunsur jelik dan lucah di Internet boleh dipenjara selama setahun, denda RM50,000 atau kedua-duanya sekali.

Semalam, Zul tampil membuat permohonan maaf di Insta Story miliknya. Menurutnya, dia akan lebih meneliti dan berhati-hati sebelum memuat naik sebarang bahan yang diberikan kepadanya untuk dipromosikan di media sosial.


Hormon Kacau Bilau, Neelofa Jadi Tenang Bila Tatap Wajah Bilal

Hampir empat bulan bergelar ibu, sekaligus membuka mata selebriti popular Neelofa tentang beratnya menggalas tanggungjawab berkenaan.

Bagamanapun, Neelofa berkata segala masalah hilang dan hatinya rasa tenang sebaik sahaja melihat wajah anak kesayangannya, Muhammad Bilal.

“Rasanya setiap ibu berhadapan dengan cabaran tersendiri dalam menguruskan anak kecil mereka. Apa lagi ketika tempoh berpantang dan keadaan diri dimana hormon masih belum stabil.

“Bagaimanapun, betul kata orang semua persoalan akan terjawab selepas 40 hari berpantang. Semuanya menjadi lebih baik apabila seorang ibu itu selesai menjalani tempoh berpantang.

“Walau apa pun cabaran yang datang, saya akan sentiasa rasa tenang setiap kali melihat wajah anak,” katanya.

Menurut Neelofa, dia sering bertanyakan tentang tip penjagaan anak kepada rakan-rakan serta sentiasa mengikut nasihat doktor.

“Ramai kawan-kawan sudah bergelar ibu, jadi setiap kali ada masalah saya akan hubungi mereka bertanyakan tip yang sesuai.

“Saya tidak ada amalan spesifik dalam menguruskan anak. Lebih banyak mengikut nasihat doktor dan ibu tentang apa yang terbaik,” katanya.


Kongsi Tips Pujuk Isteri Untuk Tambah Anak, Dr Sheikh Muszaphar Dikritik Netizen

Baru-baru ini menerusi Instagram, angkasawan negara, Dr. Sheikh Muszaphar ada memuat naik satu entri berkongsikan tips untuk meyakinkan isterinya untuk menambah cahaya mata yang ramai.

Dr Muszaphar berkata beliau sukakan keluarga yang besar dan mahu mengembangkan lagi keluarganya jika diberi rezeki.

BACA: “Lelaki Elok Kahwin 32 Tahun, Wanita 28 Tahun” – Dr Sheikh Muszaphar

Berkongsikan tips buat lelaki di luar sana yang ingin meyakinkan isteri yang masih ragu-ragu untuk menambah zuriat, Dr Muszaphar berkata anak yang ramai dapat menjaga ibu bapa dan tidak kesunyian apabila tua nanti.

Bagaimanapun, di Twitter ada segelintir netizen tidak bersetuju dengan tips diberikan serta merasakan suami sepatutnya menghormati keputusan isteri jika tidak mahu melahirkan cahaya mata lagi.

Malah, ada yang mengkritik dengan mendakwa anak-anak bukan insurans buat hari tua ibu bapa dan mereka tidak minta dilahirkan untuk berhutang budi.

Namun, ada yang mempertahankan angkasawan itu dengan mengatakan setiap orang berbeza daripada kemampuan mereka dan jika mampu tiada salahnya jika mahukan cahaya mata lagi.

Dr. Sheikh Muszaphar dan Dr. Halina telah mendirikan rumah tangga pada 10 Oktober 2010 dan telah dikurniakan enam orang cahaya mata iaitu Sophea Isabella, Sophea Natasha, kembar lelaki, Sheikh Adam dan Sheikh Noah, serta sepasang kembar, Eusoff dan Emilia.


So Yum-MAE! Scan & Bayar Dengan MAE, Nikmati Pulangan Tunai Sebanyak RM10

Zaman sekarang nak makan di luar tak perlu susah payah dah nak bawa cash. Boleh dikatakan hampir semua kedai terima pembayaran melalui kod QR atau senang cerita Scan & Pay dengan aplikasi MAE by Maybank2u.

Kalau korang nak tahu, Scan & Pay ni cara paling mudah dan jimat masa korang untuk pembayaran di kaunter. Buka aplikasi MAE kita tu, lepas itu scan QR dan masukkan jumlah untuk dibayar. Tak payah melecehkan diri nak guna cash. Orang kata zaman sekarang ni, zaman gaya hidup cashless baru lah seiring dengan era baharu sekarang!

Sebut tentang Scan & Pay, aplikasi MAE ada kejutan buat korang. Di mana, geng kaki makan boleh menikmati  pulangan wang tunai dari MAE. Bermula sekarang sehingga 3 April ini.

Tapi kalau korang tidak mempunyai akaun Maybank, jangan risau! Daftar akaun MAE secara online dengan percuma dan mulakan perjalanan hidup korang tanpa wang tunai dengan aplikasi MAE.

Ha korang mesti tertanya-tanya kan bagaimana caranya. Senang saja, korang hanya perlu Scan & Pay minimum RM30 di restoran atau gerai terpilih seluruh negara, dan dapatkan pulangan tunai sehingga RM10.

Korang boleh dapat 3 kali tebusan sepanjang kempen Yum-MAE Cashback berlangsung. Jadi jangan buang masa korang, mulai hari ini daftar sebagai pengguna MAE. Senang je nak bayar apa-apa nanti.

Tapi ingat, pengguna MAE saja tau yang boleh menikmati tawaran hebat ini. Yang masih menggunakan aplikasi Maybank2u korang jangan lupa download MAE okey!

Yang nak enjoy makan sambil dapat cashback, jangan lepaskan peluang ini. Save the date tau geng!


Biar Cepat Asal Tak Terlepas! Jom Cuci Mata Tengok ‘Raya Sales’ Dari Rozel Ini

Semua dah ada ke perabot baharu untuk Raya nanti? Mesti bestkan dapat dekorasi rumah jadi cantik dan bila tetamu datang ramai yang puji. Mungkin ada daripada anda dah mula riki-riki perabot atau pun barang untuk Raya dah kan?

Tak terlalu awal ke? Ish, tak de lah awal sangat gais, kalau lambat nanti tinggal barang yang tak ‘umph’ lah pula. Jadi, dah alang-alang ada promosi dan juga sales tu, baik
grab jer dulu. Beli awal-awal, so takdelah nanti kelam kabut. Ye dak?

Orang cakap tak lengkap kalau tiada perabot baharu di Hari Raya. Setuju tak? Paling tidak pun, dapat tukar satu barang atau perabot pun dah kira puas hati dah. Terutamanya untuk geng-geng mak mak lah. Mana taknya, dorang kan 24 jam di rumah, pasti dah berbulu mata asyik tengok perabot dan juga susun atur yang sama jer. Kalau tak percaya apa yang kami tulis ni, anda pergi lah tanya isteri atau emak anda tu. Pasti jawapan sama yang dorang kasi, hehe.

Bagi anda yang sedang mencari perabot baru untuk Raya nanti, sekarang di Rozel sedang mengadakan tawaran promosi bagi perabot-perabot dan barangan rumah terpilih untuk pilihan anda.

Anda tak payah nak pening-pening kepala dah nak cari perabot kat mana. Kempen ‘Raya Sales’ dari Rozel ini akan bermula dari 18 Mac sehingga 17 April 2022 untuk semua store.. Dan yang paling best anda boleh buat bayaran secara ansuran 0% sehingga 24 bulan! Wah, bestnya.

Memang rambang mata kalau lihat ‘Raya Sales’ dari Rozel ni. Macam-macam perabot yang ada seperti katil, meja makan. sofa dan banyak lagi!

Anda boleh usha gambar yang kami selitkan ini dan jangan tak tahu semua perabot dari Rozel ini sangat berkualiti.

Bila dah beli perabot boleh lah anda fikir bagaimana untuk hias rumah anda bagi cantik! Meh sini kami selitkan beberapa tips untuk anda hias rumah!

Anda perlu pilih perabot yang betul agar ia mengikut saiz ruang tamu anda semua. Kalau anda nak menukar perabot baharu, cubalah untuk susun atur semula perabot itu okay. Susunan perabot ni amat penting dan anda semua perlu pastikan untuk menyusun atur perabot dengan cara mudah agar tetamu senang untuk berinteraksi antara satu sama lain.

Ruang tamu amat penting untuk tetamu datang tau. Nak pula kalau di Hari raya nanti. Jadi, dah alang-alang anda nak beli perabot tu, pastikan anda fokus 2 ruang iaitu ruang tamu dan ruang makan supaya dihias cantik dan kemas serta selesa!

Oh ya, pastikan lampu yang diletakkan di rumah anda nanti terang dan ada cahaya matahari boleh menembusi sedikit ruang di rumah anda tu. Barulah tetamu nanti akan lebih selesa.

Okay gais, ini antara tips yang kami boleh beri. Sebelum nak sambut perayaan tu anda boleh lah gunakan tips ini okay. Harap membantu!

Jangan lupa untuk ‘melawat’ Virtual Showroom Rozel di LINK INI  dan juga boleh check di mana showroom terdekat yang anda boleh pergi di LINK INI

Untuk info lanjut anda boleh lawati Rozel di Facebook, Instagram dan juga di Lokasi Pameran Rozel ini.

#RozelMY #contemporary #fusion #tailored #opulent #sculpted #architectural #traditional #luxurious #timeless #classic #essential #elegant #rozel #sofa #furniture #leather #livingroom


Tak Pernah Putus Asa, Elizad Jalani Rawatan IVF Kali Kedua

Selepas setahun berehat, pelakon Siti Elizad kembali menjalani rawatan kesuburan In vitro fertilisation (IVF) buat kali kedua untuk mendapatkan cahaya mata.

Perkara itu dikongsikan oleh Elizad menerusi satu entri di Instagram semalam. Menurut Elizad, dia menjalani rawatan berkenaan di lokasi sebelum ini.

BACA: Lapan Tahun Menanti Zuriat, Elizad Pernah Minta Suami Kahwin Lain

Menerusi posting itu juga, Elizad berkata dia turut membawa harapan yang sama serta mendoakan agar rawatan kedua ini dipermudahkan.

Dalam video dikongsikan itu turut memaparkan Elizad melakukan pemeriksaan imbasan tomografi berkomputer (CT scan) serta mendengar perbincangan doktor demi memastikan rawatan berkenaan berjaya dengan izinNya.

Perkongsian Elizad itu mendapat pelbagai reaksi daripada rakan artis dan pengikutnya yang mendoakan agar urusan rawatan IVF itu dipermudahkan serta segera dikurniakan zuriat.

Terdahulu, Elizad menjalani rawatan IVF bagaimanapun keguguran selepas beberapa hari disahkan hamil pada November 2020.


Ruhainies Harap Orang Ramai Maafkan Zul Ariffin

Umum mengetahui, menerusi satu perkongsian di Insta Story hari ini pelakon Zul Ariffin membuat permohonan maaf secara terbuka susulan tindakannya memuat naik sedutan babak panas dalam drama Perempuan Itu.

Perkara itu turut mendapat perhatian rakan artis iaitu pelakon Ruhainies yang menyifatkan permohonan maaf Zul itu adalah jalan terbaik untuk menjernihkan keadaan.

BACA: Zul Ariffin Pegang Muka Ruhainies, Netizen Tanya Kata Dah Tak Nak Sentuh Perempuan?

Ruhainies berkata sudah pasti Zul sudah mendapat pengajaran daripada apa yang berlaku. Ujarnya, orang boleh bercakap apa sahaja tentang Zul, namun siapa mengenali aktor itu pasti tahu bagaimana sikapnya.

“Sebagai antara rakan artis yang rapat, saya tak mahu komen lebih sebab bimbang nanti ia akan disalahertikan. Cuma tidak dinafikan, saya antara yang ditanya media dan peminat mengenai isu berkenaan.

“Apa pun, orang ramai boleh bercakap macam-macam. Siapa yang mengenali Zul secara dekat, pasti tahu dia bagaimana orangnya. Di luar set (lakonan) dia bukanlah seperti apa yang digambarkan segelintir pihak.

“Dia juga sahabat yang sangat baik dan tidak lokek berkongsi ilmu dalam bidang lakonan. Dia juga melayan baik semua orang. Jadi, ini pun salah satu sebab saya senang berkawan dengan Zul,” katanya.

Dalam pada itu, Ruhainies berkata tidak adil jika hanya tuding kesilapan kepada satu pihak saja serta berharap orang ramai dapat memaafkan Zul.

“Zul sendiri sudah pun memohon maaf atas apa yang berlaku. Bukan bermaksud nak ‘back up’ kerana yang salah tetap salah. Cuma setiap manusia pasti tak boleh lari dari melakukan kesilapan. Harap semua dapat memaafkan dia.

“Saya percaya, Zul selepas ini akan lebih berhati-hati dan fikir panjang untuk menerima mana-mana tawaran selepas ini. Lebih baik untuk kita sebarkan apa yang positif dan ambil iktibar daripada apa yang telah berlaku,” katanya.


“Kenapa Pelakon Kita Gatal Sangat? Macam Tak Pernah Masuk TV…”

Isu sedutan babak panas Zul Ariffin terus menjadi bualan ramai. Selepas aksi itu ditegur oleh Menteri Agama, penceramah bebas, Prof Dr Mohd Ridhuan Tee Abdullah turut kesal dengan sudutan berkenaan.

Penceramah itu turut meluahkan rasa geli melihat babak berkenaan serta tidak menyangka pelakon beragama Islam sanggup melakonkan aksi jijik sedemikian.

“Kenapa pelakon kita gatal sangat? Macam tak pernah masuk TV dan macam tak pernah berlakon. Takkan selaku orang Melayu tak tahu cara budaya hidup sendiri… kalau bukan orang Islam yang buat, saya tak hairan sangat.

“Saya naik geli dan nak muntah apabila melihat adegan panas pelakon tanah air beragama Islam yang sanggup melakonkan babak berkenaan, seolah-olah kita ini pelakon barat.

“Jika kamu ada anak, isteri atau suami, kamu tak rasa malu ke mereka tengok suatu hari nanti? Di mana adab budaya sebagai seorang Islam dan yang penuh dengan kelembutan Melayu?

“Elok mereka ini hantar CV (resume) ke Korea atau Amerika Syarikat untuk menjadi pelakon di sana supaya lebih international,” katanya.

Dalam pada itu, penceramah itu turut menegur pengarah drama berkenaan kerana tidak sensitif dan berani membawa masuk budaya barat dalam karya arahan mereka.

“Sama ada akan disiarkan atau tidak itu lain cerita. Masalahnya di mana adab budaya kita. Kalau filem orang putih masih boleh terima lagi, ini filem Melayu. Pengarah pun satu hal, orang Melayu juga.

“Berpada-padalah dalam mengarahkan anak buah untuk berlakon. Kita ini orang negara timur bukan barat. Kita ada adab!” katanya.

Sementara itu, Ridhuan turut mencadangkan mereka yang terlibat dengan industri kreatif supaya mengambil kursus berkaitan budaya dan adab.

“Saya syorkan supaya semua mereka yang terlibat dalam proses penerbitan filem drama diwajibkan mengikuti kursus adab sopan, tatacara adat budaya timur dan kursus asas penerbitan Islam.

“Kita tidak mahu nanti, filem atau drama kita sama seperti apa yang berlaku di barat dan Korea. Semua perkara itu tidak mustahil berlaku kerana bibit-bibit itu telah pun di rasai.

“Saya cukup hairan, kenapa filem dan drama kita tidak ada identiti dan jati diri berbanding negara lain. Kenapa kita terlalu kebaratan?” katanya.

Hari ini, menerusi satu perkongsian di Insta Story, pelakon Zul Ariffin memohon maaf kepada semua pihak yang terkesan dengan perbuatannya yang memuat naik sedutan babak panas drama Perempuan Itu.


Isu Babak Panas, Followers Instagram Siti Hariesa Naik Mendadak

Sejak Jumaat lalu hangat diperkatakan mengenai video babak panas yang dimuat naik oleh Zul Ariffin bersama seorang pelakon baru, Siti Hariesa mengundang kecaman ramai.

Seperti sudah dijangka, pelakon baru itu turut terkena tempias apabila ruangan komen perkongsian Haries dihujani dengan komen kecaman.

Meskipun sudah beberapa hari isu itu diperkatakan, pelakon itu masih mendiamkan diri. Lebih mengejutkan, pengikut Instagram pelakon itu juga mencanak naik.

Memetik laporan Kosmo!, jika sebelum ini bilangan pengikutnya bawah 8,000 namun kini Hariesa sudah mempunyai 32,000 jumlah pengikut.

Malah, usaha untuk mendapatkan kenyataan daripada bekas peserta DFKL 2019 itu belum berhasil apabila pesanan WhatsApp dan panggilan telefon melalui pengurusnya tidak berbalas.


Kak KM Izinkan Anak Hisap Rokok Daun, Cara Didik Elak Buat Sorok-Sorok

Nampaknya, nama usahawan Liana Rosli atau lebih mesra dipanggil Kak KM sekali lagi menjadi bualan ramai apabila memuat naik video membenarkan anak perempuan menghisap rokok.

Susulan video tersebut, Kak KM dikecam teruk oleh netizen, malah ada yang melabelnya seorang ibu yang gagak mendidik anak.

BACA: Normah Damanhuri Sebak, Kak KM & Adik Beradik Buat Kejutan Hadiahkan Rumah

Memetik mStar Online, Kak KM berkata dia masih rasional untuk tidak memberikan sesuatu yang boleh membahayakan kesihatan anaknya.

“Saya bukannya bodoh nak beri anak hisap rokok ada tembakau. Dalam video itu anak saya hanya hisap rokok daun tanpa tempakau dan tiada barang yang boleh memudaratkan kesihatan,” katanya.

Kata Kak KM kagi, dia bimbang jika anak-anak melakukannya secara sorok-sorok dan tindakannya itu adalah sebagai satu pengajaran buat mereka.

“Kepada ibu bapa yang kecam, biarlah kerana yang merokok dalam video itu adalah anak saya. Kita patut lebih risau kalau mereka merokok di belakang tanpa pengetahuan ibu bapa.

“Saya mahu anak rasa pengalaman hisap rokok supaya mereka tahu kesan yang akan diterima,” katanya.

Dalam pada itu, Kak KM berkata ianya sekadar aktiviti suka-suka setiap kali pulang ke kampung serta mengimbau kembali kenangan ketika dia masih kecil.


Zul Ariffin Mohon Maaf Kongsi Video Babak Panas

Selepas beberapa hari berdiam diri, pelakon Zul Ariffin dilihat ada memuat naik satu perkongsian di Insta Story memohon maaf secara terbuka.

Menerusi entri itu, Zul memohon maaf kepada semua pihak yang terkesan dengan perbuatannya yang memuat naik sedutan babak panas drama Perempuan Itu.

BACA: Isu Babak Panas, Jakim Panggil Zul Ariffin & Produksi Drama

Menurut Zul lagi, selepas ini dia akan lebih berhati-hati untuk memuat naik sebarang perkongsian di media sosial di masa akan datang.

“Saya memohon maaf kepada semua yang terkesan daripada tindakan memuat naik video berkenaa. Selepas ini saya akan lebih meneliti dan berhati-hati untuk memuat naik sebarang bahan yang diberikan kepada saya untuk dipromosikan di media sosial,” tulisnya.

Terdahulu, hangat diperkatakna apabil Zul memuat naik video sedutan babak panas bersama heroin drama itu, pelakon baru Siti Hariesa sekaigus mengundang kecaman ramai.


Netizen Puji Vokal DSV, Ada Yang Sampai Keluar Air Mata Tengok MV Ku Ikhlaskan

Sepatutnya muzik video lagi terbaru Datuk Seri Vida berjudul Ku Ikhlaskan dilancarkan pada jam 5 petang semalam, bagaimanapun akhirnya dilancarkan pada pukul 3 pagi tadi.

Meskipun berdepan masalah teknikal, Vida meluahkan rasa syukur dan terharu dengan sambutan orang ramai terhadap lagunya itu.

“Sepatutnya lancar pukul 5 petang semalam tapi ada masalah teknikal. Setelah sekain lama menunggu akhirnya saya lancar pukul 3 pagi. Saya terharu dengan sambutan, ramai yang ikhlas beri komen.

“Saya tak pernah terima kata-kata seindah ini, saya seperti terima kasih sayang daripada semula,” katanya.

Vida mendedahkan kos MV lagu tersebut menelan belanja RM400,000 dan berharap mendapat tiga juta tontonan dalam masa sehari. Ujarnya lagi, MV lagu tersebut bukan sekadar kisah peribadinya namun emosi pernah dialaminya.

“Keperitan, kecaman bertubi-tubi saya hadapi, sekecil perkara diambil kira, sebesar hama ditimbang tara. Apa yang saya paparkan ini duka lara yang saya sendiri alami,” katanya.

Dalam pada itu, Vida berkata MV tersebut adalah usahanya untuk mengumpul dana bagi menyiapkan Pusat Tahfiz & Syahadah miliknya untuk saham akhirat.

“Ini adalah usaha saya untuk kumpul dana pusat tahfiz saya dan saham akhirat, juga akan disalurkan kepada yang memerlukan apatah lagi kita menghampiri Ramadan,” katanya.

Sementara itu, rata-rata netizen memuji MV berkenaan dimana Vida tampil dengan konsep berbeza. Malah, ada yang memuji vokal usahawan itu semakin baik.

“Tahniah Datuk, konsep futuristik dan tak sangka memang menarik, saya suka tengok, macam tengok filem Alice In Wonderland.

“Kali ini memang best sesuai dengan karakter. Maybe ada yang tersirat di sebalik lirik, vokal dan semakin baik dan memainkan emosi itu dengan baik.

“Aku rasa MV dia mantap dan interesting. Saya faham situasi yang datuk alami, sampai keluar air mata,” tulis netizen.


Isu Babak Panas, Jakim Panggil Zul Ariffin & Produksi Drama

Sejak Jumaat lalu hangat diperkatakan mengenai sedutan babak panas dilakonkan oleh Zul Ariffin dan pelakon baru Siti Hariesa yang mengundang kecaman ramai.

Memetik Sinar Harian, Jabatan Kemajuan Islam Malaysia (Jakim) akan memanggil produksi drama Perempuan Itu termasuk dua pelakon tersebut,

Timbalan Menteri di Jabatan Perdana Menteri (Hal Ehwal Agama), Datuk Ahmad Marzuk Shaary berkata, pihaknya juga akan bertemu dengan Kementerian Komunikasi dan Multimedia (K-KOMM) bagi berbincang dengan lebih lanjut.

Datuk Ahmad Marzuk berkata adegan ‘panas’ itu jelas bercanggah dengan tuntutan agama dan budaya hidup masyarakat di negara ini.

“Cuma dari sudut panduan agama (Islam) budaya seperti itu tidak sepatutnya dibawa masuk ke negara ini yang berpegang teguh kepada ajaran Islam dan budaya timur” katanya.

Tambahnya lagi, warga industri drama dan filem serta hiburan di negara ini perlu sentiasa peka dengan perkara berkenaan.


“Saya Ke Mahkamah Dengan Siapa, Biar Saya Saja Yang Tahu”

Baru-baru ini, perkongsian video isteri kepada pelawak Shuk Sahar iaitu Rossa Serra menjadi perhatian ramai apabila ke mahkamah syariah.

Enggan berkongsikan lanjut mengenai kehadirannya ke Mahkamah Syariah Kuala Lumpur, Jalan Duta, Serra beharap urusannya dipermudahkan.

BACA: Keluar Dari Pejabat Agama, Netizen Tanya Isteri Shuk Siapa Lelaki Dalam Kereta?

Ditanya mengenai siapa gerangan lelaki dalam video itu, Serra tidak mahu berkongsikan siapa identiti lelaki berkenaan.

“Mengenai saya ke mahkamah dan pergi dengan siapa, urusan itu biarlah saya saja yang tahu. Doakan semuanya baik-baik saja,” katanya.

Dalam pada itu, Serra berkata dia berusaha untuk menghadapi kemelut rumah tangganya itu sebaik mungkin kerana paling penting sudah tentu dirinya dan anak-anak.

“Sesiapa yang diduga ujian macam ini, sudah tentu (terkesan mental dan fizikal). Kalau boleh biarlah saya dan Allah saja yang tahu bagaimanalah saya hadap.

“Saya cuba ambil yang positif dan cuba selesaikan mana yang terbaik. Yang paling penting, saya fikir untuk diri sendiri dan anak-anak,” katanya.

Pada awal November tahun lalu, Serra memaklumkan mahu menfailkan perceraian terhadap suaminya dan sudah sebulan tidak tinggal sebumbung.


Didukung Zul Ariffin, Pelakon Baru Siti Hariesa Dikecam Teruk

Sejak Jumaat lalu hangat diperkatakan mengenai video babak panas yang dimuat naik oleh Zul Ariffin bersama seorang pelakon baru, Siti Hariesa mengundang kecaman ramai.

Seperti sudah dijangka, pelakon baru itu turut terkena tempias apabila ruangan komen perkongsian Haries dihujani dengan komen kecaman.

Hasil tinjauan, ramai yang meninggalkan komen buat pelakon itu serta ada yang menitipkan pesanan buat bekas peserta DFKL 2019 itu.

Namun, tidak kurang juga ramai yang meluahkan rasa kecewa melihat pelakon beragama Islam itu sanggup melakukan babak daring berkenaan.

Tidak kurang juga ada yang mendakwa pelakon itu seolah tiada sifat malu dan sanggup menggadai maruah demi bayaran.

Terdahulu, babak panas itu turut memaparkan adegan dimana Zul merangkul badan Hariesa dan menggendong wanita itu dari depan.

Malah, terdapat babak agak mengghairahkan dimana Hariesa menyuap ‘whipped cream’ ke dalam mulut Zul sebelum dia menghabiskannya.


Duit Saman Wartawan Boleh Beli Rumah, Shila Amzah Mohon Maaf Kepada Media

Penyanyi Shila Amzah mengakui menyesal selepas membazirkan wang ringgit, masa dan tenaga selepas menyaman sekumpulan wartawan pada tahun 2015.

Memetik laporan mStar, Shila berkata jika boleh diundurkan masa dia tidak akan meneruskan saman berkenaan kerana perkara itu boleh diselesaikan tanpa perlu melibatkan mahkamah.

Menurut Shila lagi, apa yang berlaku lapan tahun lalu bukan atas kerelaan sendiri sebaliknya dikawal oleh kedua ibu bapa.

“Sejujurnya saya dapat kebebasan buat apa saya nak dalam tiga tahun kebelakangan ini… apa berlaku sebelum ini saya boleh kata bukan keputusan saya. Saya bukan nak menidakkan jasa ibu bapa membesarkan dan melindungi saya, ketika itu saya pun berada dalam keadaan tertekan, memang kita saling memerlukan.

“Kalau boleh undur waktu saya tak nak membazirkan duit dan masa. Saya habiskan amaun duit yang saya boleh beli rumah hanya untuk turun naik mahkamah. Setiap kali nak pergi mahkamah rasa berat kaki.

“Seandaikan saya ada kebebasan masa itu, saya akan selesaikan tapi malangnya mereka (wartawan) tak boleh terus kepada saya, tak ada nombor untuk tanya, kalau saya ada ruang mesti saya jawab

“Memang keputusan itu bukan keputusan saya! Of course masa muda saya ada emosi… saya tak boleh keluar, tak boleh berkawan dengan sesiapa yang saya nak, saya dikawal rapi,” katanya.

Berkongsikan luahan hatinya dalam satu temu bual bersama Melodi, Shila juga turut mengambil kesempatan memohon maaf kepada pihak media yang terkesan dengan tindakannya itu. Dalam pada itu Shila berkata apa yang terjadi sebelum ini dapat dijadikan pengajaran buat dirinya dan anak seni yang lain.

“Sekarang ini saya menjalani kehidupan untuk hari ini, kita tak tahu apa akan berlaku esok, saya tak nak berdendam dengan orang. Kalau boleh sesiapa yang tergores hati perasaan, seandainya bermula dari saya atau orang lain saya mohon maaf.

“Semasa itu pandangan saya tentang kehidupan berbeza, saya harap sangat ini tak berpanjangan, kita semua nak hidup tenang sahaja dan semoga menjadi pengajaran dan iktibar untuk anak seni dan kawan-kawan yang lain.

“Apabila dah ada dalam industri selesaikan dengan cara baik. Saya mohon maaf sangat, tak nak hidup dalam dendam dan pergi event pun rasa best je.

“Ini merupakan satu titik hitam paling buruk dalam hidup saya, saya harap kita dapat berbaik semula kerana kita tak tahu esok ada lagi tak untuk kita. Kalau tak nak berkawan lagi pun, jauh di hati saya anda dapat memaafkan saya,” luahnya.

Terdahulu, pada tahun 2015 Shila menyaman satu akhbar selepas melaporkan penyanyi itu ditaja syarikat judi bagi menjayakan sebuah konsert.


“Dari Awal Lagi Erma Luahkan Rasa Risau” – Umie Aida

Umum mengetahui, sejak Jumaat lalu tular sedutan babak drama Perempuan Itu yang dimuat naik pelakon Zul Ariffin sekaligus mengundang kecaman ramai.

Menerusi satu entri di Instagram, pelakon Datin Seri Umie Aida yang juga adik kepada Erma Fatima sekali penulis skrip drama berkenaan dimana dia mengakui kakaknya itu pernah meluahkan rasa bimbang apabila mengetahui ada babak daring dalam drama tersebut.

“Saya terus komen pada Erma (Erma Fatima), apa cerita korang (awak semua) buat ini, gila ke?

“Hmmm, baru sempat untuk saya berkongsi kata-kata sikit mengenai isu ini. Dari awal lagi Erma luahkan rasa risaunya dia, bila tengok ‘footage’ cerita ini. Dia kata mereka ‘shoot’ sangat ‘daring’,” tulisnya.

Umie turut meluahkan rasa kecewa apabila footage itu dikeluarkan di media sosial tanpa keizinan pihak penerbit.

“Dan lebih mengecewakan bila ada pihak yang sanggup keluarkan ‘footage’ (yang Erma nak buang) dari penyunting tanpa keizinan pihak penerbit dan muat naik di Instagram.

“Motif keluarkan ‘footage’ yang belum disunting dan teruja dengan babak yang kurang indah itu dikongsikan untuk tular? Dan saya sempat tengok hantaran dari IG pelakon itu.

“Dalam isu ini beberapa pihak yang terbabit harus ke depan dan jelaskan kenapa babak itu jadi sampai tahap begitu?” katanya.

Dalam pada itu, Umie turut meminta pihak terbabit untuk bertanggungjawab di atas apa yang terjadi serta memaklumkan bahawa pelakon berhak menolak untuk membawa watak yang berada di luar kewarasan.

“Antara skrip dan interprestasi pengarah berbeza. Screenplay (lakon layar) dibuat oleh pengarah bukan penulis skrip atau penerbit.

“Dan sebagai pelakon wajar menolak lakon layar yag di luar kewarasan. Semoga jadi pengajaran buat kita semua,” katanya.


“Malukan Drama Tempatan, Macam Dah Tak Ada Otak”

Sejak Jumaat lalu hangat diperkatakan mengenai video babak panas yang dimuat naik oleh Zul Ariffin bersama seorang pelakon baru, Siti Hariesa mengundang kecaman ramai.

Perkara itu turut mendapat perhatian bekas pelakon Zul Yahya yang memberikan pendapatnya dipercayai mengenai isu berkenaan.

BACA: “Babak Panas Zul Ariffin Mungkin Tak Ditayang Di TV, Hanya Untuk Publisiti” – Pengarah

Menerusi perkongsian di Instagram, Zul berkata karya sedemikian memalukan drama tempatan dan pihak yang terlibat seolah tiada otak mempertontonkan babak sedemikian pada masyarakat Islam.

Dalam perkongsian lain, Zul berkata sepatutnya semakin tua sepatutnya mendekatkan diri dengan Allah bukan semakin bangga menunjukkan cara-cara berzina.

Sementara itu, dalam entri lain Zul turut meminta kepada orang ramai supaya memadam dan berhenti menyebarkan babak lucah lakonan Zul Ariffin itu.

Ujarnya lagi, jika ada yang berkongsikan video tersebut secara tidak langsung telah mempromosikan adegan zina.

Terdahulu, pengarah drama berkenaan memberitahu adegan itu merupakan rakaman kedua yang mungkin tidak ditayangkan di televisyen.


Padam Babak Panas, Zul Ariffin Kongsi Video Berdiri Sambil Tepuk Tangan

Umum mengetahui sejak semalam hangat diperkatakan apabila pelakon Zul Ariffin memuat naik sedutan babak panas dalam drama Perempuan Itu.

Bagaimanapun, video tersebut telah pun dipadam dan pelakon itu ada memuat naik satu video pagi tadi memaparkan dirinya bertepuk tangan dengan kapsyen kembali bekerja.

Seperti sudah dijangka, rata-rata netizen seolah masih belum berpuas hati dan meninggalkan komen kecaman pada perkongsian tersebut.

Lebih mengejutkan, video dimuat naikya itu itu mendapat lebih 53 ribu like dan lebih 10,000 komen. daripada netizen.

Diruangan komen, rata-rata netizen mempersoalkan mengapa dia memadam video babak panas berkenaan. Malah, ada yang memberi komen sindiran mungkin sudah dapat kesedaran sehingga memadam video tersebut.

Terdahulu, Zul dikecam teruk oleh netizen selepas memuat naik sedutan babak panas dalam drama berkenaan memperlihatkan pelakon berbadan sasa itu sedang mendukung pelakon Siti Hariesa dari depan.

Malah, terdapat babak agak mengghairahkan dimana Hariesa menyuap ‘whipped cream’ ke dalam mulut Zul sebelum dia menghabiskannya.


“Babak Panas Zul Ariffin Mungkin Tak Ditayang Di TV, Hanya Untuk Publisiti” – Pengarah

Sejak semalam, hangat diperkatakan di media sosial apabila pelakon Zul Ariffin memuat naik video sedutan babak panas bersama pelakon, Siti Hariesa di Instagram miliknya.

Video tersebut ternyata mengejutkan ramai sehingga mengundang kecaman teruk. Bagaimanapun, video tersebut telah pun dipadam oleh Zul.

BACA: “Adegan Yang Ternyata Undang Maksiat, Saya Tak Akan Biar Ianya Berlaku” – Menteri Agama

Memetik laporan mStar Online, pengarah drama Perempuan itu iaitu Ain Sharif tampil menjelaskan bahawa adegan itu merupakan rakaman kedua yang mungkin tidak ditayangkan di televisyen.

“Ya! Saya yang mengarahkan babak itu… adegan yang Zul kongsi itu adalah scene director cut yang mungkin tidak akan ditayangkan di televisyen.

“Apa yang netizen tonton itu rakaman second version jika sesuai untuk digunakan dan sekadar untuk tujuan publisiti,” katanya.

Menurutnya lagi, dia tidak tahu Zul akan berkongsikan babak tersebut di media sosial dan terkejut apabila video itu tular. Bagaimanapun, sebagai pengarah dia mengambil tanggungjawab di atas video tular itu.

“Saya tak tahu pula Zul akan berkongsi babak itu di Instagram. Saya pun terkejut bila dapat tahu orang bercakap tentang hal ini tapi benda pun dah jadi, sebagai pengarah saya kena ambil tanggungjawab ini.”

“Sebenarnya adegan intim begitu tak sampai 10 peratus pun dalam drama ini. Babak berkenaan dihasilkan untuk menggambarkan karakter Sera iaitu lakonan Siti Hariesa sebagai isteri kedua Emir (Zul Ariffin),” katanya.

Dalam pada itu, Ain berkata dia hanya menjalankan amanah dan tanggungjawab sebagai pengarah untuk pastikan mesej serta jalan cerita sampai kepada penonton. Malah, Ain memberitahu mereka sudah berbincang terlebih dahulu dengan pelakon untuk melakonkan babak seperti itu.

“Sebelum penggambaran pun kita dah berbincang dengan pelakon dan mereka okay untuk lakonkan babak begitu.  Kita buat rakaman second version itu bertujuan untuk menjadikan drama lebih menarik tapi semuanya terpulanglah kepada stesen nak pakai atau tidak.

“Saya hanya jalankan tugas sebagai pengarah dan berharap mesej cerita ini sampai kepada penonton sebab apa yang ditonjolkan dalam drama itu memang berlaku di sekeliling kita,” katanya.

Sementara itu, Ain menegaskan pengarah Erma Fatima tiada kaitan dengan babak dalam drama berkenaan kerana Erma hanya penulis skrip. Ujarnya lagi, ketika penggambaran Erma banyak kali berpesan supaya tidak membuat aksi daring.

“Ingin saya jelaskan, babak dalam drama ini tak ada kaitan dengan mama (panggilan untuk Erma). Dia penulis skrip dan saya menvisualkan karakter mengikut penulisannya… semasa penggambaran pun Kak Erma berulang kali pesan jangan buat (aksi) daring sangat nanti tak boleh keluar televisyen.”

“Dia tahu akan ada babak mereka bersama tapi tak jangkalah saya akan terjemahkan dalam bentuk begitu. Jadi tak wajarlah netizen kecam Kak Erma kerana babak itu adalah arahan saya,” katanya.


Imej Semakin Seksi, Eyka Farhana Selesa Jadi Diri Sendiri

Sebelum ini pernah ditegur peminat kerana dikatakan berpakaian terlalu seksi, bagaimanapun pelakon Eyka Farhana berkata dia lebih selesa menjadi diri sendiri.

Menurut Eyqa lagi, dia memilih cara penampilan mengikut keselesaan dan bukan kerana kehendak orang. Malah, katanya lagi penampilannya tidaklah terlalu seksi.

BACA: Eyka Farhana Dikecam Seksi, Netizen Nak Sedekah Baju Tutup Aurat

“Rasanya saya tidaklah terlalu seksi sehingga menampakkan lurah. Saya masih tahu untuk menjaga penampilan.

“Jika dilihat di media sosial, ramai lagi yang berpakaian lebih seksi. Saya memilih pakaian mengikut keselesaan sendiri,” katanya.

Dalam pada itu, pelakon berusia 27 tahun itu berkata dia juga tidak mahu bersikap hipokrit dan lebih selesa menunukkan dirinya sebenar dia media sosial.

“Saya tak mahu bila ada yang jumpa saya depan-depan mereka katakan imeh saya berbeza berbanding di media sosial. Lebih baik saya jadi diri sendiri. Lagipun peminat kenal siapa saya dan mereka boleh faham,” katanya.


“Adegan Yang Ternyata Undang Maksiat, Saya Tak Akan Biar Ianya Berlaku” – Menteri Agama

Sejak semalam hangat diperkatakan mengenai video babak panas yang dilakonkan oleh pelakon Zul Ariffin sehingga mengundang kecaman teruk. Apa yang lebih mengejutkan drama tersebut bakal ditayangkan di televisyen untuk tontonan bulan Ramadan.

Perkara itu turut mendapat perhatian Menteri Hal Ehwal Agama, YB Senator Datuk Haji Idris bin Haji Ahmad yang mengeluarkan kenyataan di Facebook rasminya.

Mengakui terkejut dengan babak dalam drama tersebut, beliau tidak menyangka babak drama tular itu akan ditayangkan pada bulan Ramadan.

Ujarnya, hiburan tidak dihalang dalam Islam namun jika ianya melampaui batas dan boleh mencemarkan agama ianya tidak boleh dibiarkan.

Dalam pada itu, beliau memaklumkan akan menghubungi segera pihak terbabit untuk memberikan nasihat supaya perkaraitu dapat ditegah.

Menerusi entri itu juga, Datuk Ustaz Idris sempat menitipkan nasihat kepada umat Islam untuk bersiap sedia menghadapi bulan Ramadan yang mulia.